
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 810 


3 Ιουλίου 2000 


ΑΠΟΦΑΣΕΙ Σ 

Αριθ. 23501 

Τροποποίηση του Οργανισμού Εσωτερικής Υπηρεσίας 
του Δήμου Ηρακλείου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν.1188/81, όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95 

2. Την 128/2000 απόφαση του Δημοτικού Συμβουλίου 
περί τροποποιήσεως του Οργανισμού Εσωτερικής Υπη¬ 
ρεσίας του Δήμου αυτού. 

3. Την σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 6/2000 πρακτικό του, απο¬ 
φασίζουμε: 

Εγκρίνουμε την 128/2000 απόφαση του Δημοτικού Συμ¬ 
βουλίου του Δήμου περίτροποποιήσεωςτου Οργανισμού 
Εσωτερικής Υπηρεσίας αυτού ως εξής: 

Ο.Ε.Υ ΔΗΜΟΥ ΗΡΑΚΛΕΙΟΥ ΑΤΤΙΚΗΣ 
Άρθρο Ιο 

Τις υπηρεσίες του Δήμου συγκροτούν: 

1. Το Τμήμα Δημάρχου. 

2. Το Ανεξάρτητο Γραφείο Νομικής Υπηρεσίας. 

3. Το Ανεξάρτητο Γ ραφείο Ειδικής Υπηρεσίας. 

4. Ο Γ ενικός Γ ραμματέας. 

5. Η Δ/νση Διοικητικών υπηρεσιών. 

6. Η Δ/νση Οικονομικών υπηρεσιών. 

7. Η Δ/νση Τεχνικών υπηρεσιών. 

8. Η Δ/νση Περιβάλλοντος. 

9. Οι Ειδικοί Σύμβουλοι - Ο Ειδικός Συνεργάτης. 

Άρθρο 2 

Οι υπηρεσίεςτου άρθρου 1 διαρθρώνονται με τα πιο κά¬ 
τω τμήματα και γραφεία, για διευκόλυνση της υπηρεσίας 
αριθμούνται με κωδικό αριθμό: 

1. ΤΜΗΜΑ ΔΗΜΑΡΧΟΥ 

11. Ιδιαίτερο Γ ραφείο Δημάρχου-Αντιδημάρχων. 

12. Γ ραφείο Οργάνωσης, Προγραμματισμού και Αξιο¬ 
λόγησης. 

13. Γ ραφείο Καταναλωτή - -Συνδέσεως με Ευρωπαϊκή 
Ενωση και Διεθνών Σχέσεων. 


14. Γ ραφείο Επικοινωνίας και Πληροφόρησης του πο¬ 
λίτη και Δημοσίων Σχέσεων 

2. ΑΝΕΞΑΡΤΗΤΟ ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ. 

21. Γ ραφείο Νομικής Υπηρεσίας. 

3. ΑΝΕΞΑΡΤΗΤΟ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 
31. Γ ραφείο Ειδικής Υπηρεσίας. 

4. ΓΕΝΙΚΟΣ ΓΡΑΜΜΑΤΕΑΣ 

41. Γ ραφείο Γ ενικού Γ ραμματέα 

5. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

50. Γραφείο Διευθυντή. 

51. Τμήμα Διοικητικών Οργάνων. 

511. Γ ραφείο Δημοτικού Συμβουλίου. 

512. Γ ραφείο Δημαρχιακής Επιτροπής και Λοιπών Επι¬ 
τροπών . 

52. Τμήμα Διοικητικό. 

521. Γραφείο Πρωτοκόλλου, Διεκπεραίωσης και Αρ¬ 
χείου . 

522. Γ ραφείο έκδοσης αδειών καταστημάτων. 

523. Γραφείο Τηλεφωνικού Κέντρου, Κλητήρων και 
Πληροφοριών. 

524. Γ ραφείο Νομικών Προσώπων και Δημοτικών Επι¬ 
χειρήσεων. 

525. Γ ραφείο Κοινωνικής Πολιτικής. 

526. Γ ραφείο Εκπαίδευσης. 

53. Τμήμα Προσωπικού. 

531. Γ ραφείο Προσωπικού Δημοσίου Δικαίου. 

532. Γ ραφείο Προσωπικού Ιδιωτικού Δικαίου. 

54. Τμήμα Δημοτικής Κατάστασης. 

541. Γ ραφείο Δημοτολογίου, Ιθαγένειας και Εκλογών. 

542. Γ ραφείο Μητρώου αρρένων και Στρατολογίας. 

55. Τμήμα Ληξιαρχείου 

551. Γραφείο Ληξιαρχικών πράξεων 

552. ΓραφείοΠολιτικώνΓάμων 

6. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 

60. Γραφείο Διευθυντή 

61. Τμήμα Λογιστηρίου - Εσόδων 

611. Γραφείο Λογιστηρίου 

612. Γραφείο Εσόδων 

613. Γραφείο Προμηθειών Δημοτικής περιουσίας και 
Διαχείρισης υλικού 

614. Γραφείο Δημοτικού Κοιμητηρίου 

62. Τμήμα Ειδικής Ταμιακής υπηρεσίας 

621. Γραφείο Εισπράξεων 

622. Γ ραφείο Πληρωμών 

623. Γ ραφείο Διοικητικής Εκτέλεσης 

63. Τμήμα Μηχανοργάνωσης και Μηχανογράφησης 

631. Γ ραφείο Ανάλυσης και Προγραμματισμού εφαρ¬ 
μογών 

632. Γ ραφείο Τεχνικής υποστήριξης 

7. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ 
ΠΟΛΕΟΔΟΜΙΑΣ 

70. Γραφείο Διευθυντή 

71. Τμή μα Π ολεοδο μίας 

711. Γραφείο Τροποποιήσεων, Πράξεων Αναλογισμού, 
Πολεοδομικών, Εφαρμογών και Απαλλοτριώσεων 

712. Γ ραφείο Εκδοσης Οικοδομικών αδειών 

713. Γραφείο Αυθαιρέτων και Επικινδύνων Κατα¬ 
σκευών 

72. Τμήμα Μελετών και Κατασκευής Εργων 

721. Γ ραφείο Μελετών 

722. Γ ραφείο Εργων 

73. Τμήμα Συντήρησης και Επισκευής Κτιριακών 
Εγκαταστάσεων, δικαιοδοσίας του Δήμου 

731. Γραφείο Συντήρησης και Επισκευής εγκαταστά¬ 
σεων 

732. Γ ραφείο Παιδικών χαρών και Αθλητικών Εγκατα¬ 
στάσεων 

8. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 

80. Γραφείο Διευθυντή 

81. Τμήμα Καθαριότητας 

811. Γ ραφείο Διαχείρισης υλικού και αποθήκης 

812. Γραφείο Καθαριότητας 

813. Γ ραφείο Κίνησης και Συντήρησης 

814. Γ ραφείο Μικροκατασκευών και Επισκευών 

82. Τμήμα Πρασίνου 

821. Γ ραφείο Κηποτεχνίας και Συντήρησης Πρασίνου 

822. Γ ραφείο Φυτωρίου 

9. ΕΙΔΙΚΟΙ ΣΥΜΒΟΥΛΟΙ - ΕΙΔΙΚΟΣ ΣΥΝΕΡΓΑΤΗΣ. 
Άρθρο 3ο 

Α. ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 


Διοικητικό Προσωπικό 


κλάδος ΠΕΙ-Διοικητικού 
κλάδος ΤΕ2-Κοιν. Λειτουργών 
κλάδος ΔΕ 1 -Διοικητικού 

κλάδος ΔΕ2-Εποπτών Καθ/τας 
κλάδος ΔΕ3-Τηλεφωνητών 
κλάδος ΤΕ17-Λογιστών 
κλάδος ΥΕ1-Κλητήρων, 
θυρωρών,Γεν. Καθηκόντων 
εκ των οποίων: 


οκτώ (8) θέσεις 
δύο (2) θέσεις 
τριάντα δύο (32) 
θέσεις 

δύο (2) θέσεις 
μία (1) θέση 
δύο (2) θέσεις 

τρεις (3) θέσεις, 
δύο (2) θέσεις 
κλητήρων 
μία (1) θέση απο 
θηκάριου 


Τεχνικό Προσωπικό 


κλάδος ΤΕ19-Πληροφορικής μία (1) θέση 

κλάδος ΠΕ3-Πολιτικών Μηχ/κών δύο (2) θέσεις 

κλάδος ΠΕ4-Αρχιτεκτόνων Μηχ/κών δύο (2) θέσεις 
κλάδος ΠΕ5-Μηχανολόγων 


Ηλεκτρολόγων μία (1) θέση 

κλάδος ΠΕ6-Τοπογράφων Μηχ/κών δύο (2) θέσεις 
κλάδος ΠΕ11-Πληροφορικής μία (1) θέση 

κλάδος ΤΕ3-ΤεχνολόγωνΠολ. Μηχ/κών τέσσερις (4) θέ 

σεις 

κλάδος ΔΕ5-Δομικών Εργων δύο (2) θέσεις 

κλάδος ΔΕ6-Σχεδιαστών μία (1) θέση 

κλάδος ΔΕ24-Ηλεκτρολόγων τέσσερις (4) 

θέσεις 

κλάδος ΔΕ26-Μηχανοτεχνιτών αυτ/των μία (1) θέση 
κλάδος ΔΕ27-Ηλεκτροτεχνιτών αυτ/των μία (1) θέση 
κλάδος ΔΕ28-Χειριστών Μηχ/των Εργων πέντε (5) 

θέσεις 

κλάδος ΔΕ29-Οδηγών αυτ/των εικοσιεπτά (27) θέσεις 
κλάδος ΔΕ30-Τεχνιτών έντεκα (11) θέσεις 

έκτων οποίων: τέσσερις (4) θέσεις υδραυλικών 
μία (1) θέση συγκολλητή 
δύο (2) θέσεις σιδηρουργού 
δύο (2) θέσεις ελαιοχρωματιστών 
μία (1) θέση οικοδόμου 
μία (1) θέση ξυλουργού 

κλάδος ΔΕ38-Προσωπικού Η/Υ πέντε (5) θέσεις, 
έκτων οποίων: μία (1) θέση προγραμματιστή 

τέσσερις (4) θέσεις χειριστών. 

Γεωπονικό Προσωπικό 

κλάδος ΤΕ13-Τεχνολογίας Γεωπόνων μία (1) θέση 
κλάδος ΔΕ35-Δενδροανθοκηπουρώνεπτά (7) θέσεις 

Υγειονομικό Προσωπικό 

κλάδος ΥΕ16-Εργατών γενικά εξήντα εννέα (69) θέσεις, 
έκτων οποίων: σαράντα οκτώ (48) θέσεις εργατών 

καθ/τας 

δεκαπέντε (15) θέσεις εργατών κήπων 
μία (1) θέση εργάτη νεκροταφείου 
τέσσερις (4) θέσεις εργατών καθ/τας 
Δημοτικού Καταστήματος 
μία (1) θέση φύλακα. 

κλάδος ΤΕ18-Εργοθεραπευτών μία (1) θέση. 
Προσωπικό Ειδικής Υπηρεσίας. 

κλάδος ΔΕ23-Ειδικής Υπηρεσίας δεκαπέντε (15) θέσεις 
Τ ο σύνολο των οργανικών θέσεων των μονίμων υπαλλή¬ 
λων ανέρχεται σε διακόσιες δεκατρείς (213). 

Β. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

Μία (1) θέση Γενικού Γραμματέα 
άρθρο 241 και παρ. 1 του άρθρου 58 του Ν.2218/94, 
παρ. 14 άρθρου 14 του Ν.2190/94, άρθρου 8 παρ. 44 του 
Ν.2307/95. 

- Δύο (2) θέσεις Ειδικών Συμβούλων 

- Μία (1) θέση Ειδικού Συνεργάτη 

Άρθρο 67 παρ. 4, του Ν. 1416/84 - Άρθρο 26 παρ. 5 και 2 
8παρ. 2του Ν. 1832/89-Άρθρο 12παρ. 2του Ν.2130/93 
Άρθρο 57 παρ. 10 του Ν.2218/94 - Άρθρο 8 παρ. 54, 55 
του Ν.2307/95. 

- Μία (1) θέση με μηνιαία αντιμισθία Δικηγόρου, με σχέ¬ 
ση εντολής, άρθρα 245 και 248 του Ν.1188/81. 

Γ. Με σχέση εργασίας ιδιωτικού δικαίου 
Αορίστου χρόνου 

θέσεις Δεκαεπτά (17) - προσωποπαγείς, ως ακολού¬ 
θως: 

Δ/κός υπάλληλος μία (1) θέση 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


10987 


Μηχανοτεχνίτης αυτ/των μία (1) θέση 
Τεχνίτης σιδηρουργός μία (1) θέση 
Εργάτες καθ/τας έντεκα (11) θέσεις 
Εργάτες κήπων τρεις (3) θέσεις 

Δ. Εποχιακό Προσωπικό, με σχέση εργασίας 
ιδιωτικού δικαίου. 

Ορισμένου χρόνου εξήντα (60) θέσεις, ως ακολούθως: 


ΚΑΤΗΓΟΡΙΑ ΘΕΣΕΙΣ 

ΠΕ3-Πολιτικών Μηχανικών 1 

ΠΕ5-Μηχανολόγων-Ηλεκτρολόγων 1 

ΠΕ9-Γεωπόνων 1 

ΤΕ3-Τεχνολ. Πολ/κών Μηχ/κών 1 

ΤΕ19-Χειριστών 1 

ΔΕΙ-Διοικητικού 5 

ΔΕ6-Σχεδιαστών 1 

ΔΕ24-Ηλεκτρολόγων 2 

ΔΕ26-Μηχανοτεχνιτών αυτ/των 1 

ΔΕ29-Οδηγών αυτ/των 8 

ΔΕ38-Προγραμματιστών Η/Υ 2 

ΔΕ30-Τεχνιτών γενικά 7 


εκ των οποίων: 2 θέσεις Υδραυλικών 

1 θέση σιδερά 

2 θέσεις ελαιοχρωματιστών 
2 θέσεις οικοδόμων 

ΥΕΙ-Κλητήρων-Θυρωρών 2 

ΥΕ16-Π ροσ/κό Καθ/τας 27 

εκ των οποίων: 8 θέσεις Εργατών καθ/τας 
8 θέσεις Εργατών κήπων 
1 θέση καθαρίστριας 
Δημοτ. καταστήματος 

ΣΥΝΟΛΟ ΘΕΣΕΩΝ 60 

Ε. ΟΙΚΟΝΟΜΙΚΑ ΣΤΟΙΧΕΙΑ 

Τα τακτικά έσοδα του έτους 1999 είναι 2.649.581.613 
δρχ. καιτουέτους 1998είναι2.612.683.151 δρχ.,οδεμέ¬ 
σος όρος αυτώνείναι: 2.631.133.000 δρχ. 

Το ετήσιο κόστος του καταληκτικού μισθολογικού κλι¬ 
μακίου των ανωτέρω διακοσίων τριάντα (230) θέσεων 
ανέρχεται στο ποσό των 632.646.000 δρχ.. 

Άρθρο 4ο 

Προσόντα διορισμού 

Τα προσόντα διορισμού που απαιτούνται κατά κατηγο¬ 
ρία, κλάδο και ειδικότητα καθορίζονται, σύμφωνα με το 
Π.Δ 22/90 (ΦΕΚ 7/22-1- 90 Τεύχος Α'). 

Για τη θέση του δικηγόρου με μισθό εντολής απαιτείται 
επιπλέον των τυπικών προσόντων και άδεια άσκησης δι¬ 
κηγορίας τουλάχιστονστο Εφετείο. 

Άρθρο 5ο 

Τα του διορισμού, των καθηκόντων, των περιορισμών, 
του χρόνου εργασίας της αστικής ευθύνης, των δικαιω¬ 
μάτων, των αδειών, των μεταβολών της υπηρεσιακής κα¬ 
τάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλψης 
και των εξόδων κηδείας καθενός των από τον παρόντα 
Οργανισμό προβλεπο μένων τακτικών μονίμων υπαλλή¬ 
λων διέπονται από τις διατάξεις των Ν.1188/81, 
Ν. 1586/86 «περί καταστάσεως προσωπικού Ο.Τ.Α». 

Γ ια την υπηρεσιακή κατάσταση του προσωπικού που 


υπηρετεί στο Δήμο με σύμβαση εργασίας ιδιωτικού δικαί¬ 
ου αορίστου χρόνου (προσόντα, κατάταξη, μετάταξη, πα¬ 
ραμονή στην υπηρεσία κλπ) θα έχουν εφαρμογή οι σχετι¬ 
κές διατάξεις του Ν. 1188/81. 

Άρθρο 6 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον Οργανισμό αυτό καθορί¬ 
ζονται ως εξής: 

1. ΤΜΗΜΑ ΔΗΜΑΡΧΟΥ 

Ο προϊστάμενος του τμήματος έχει την ευθύνη για τη 
νόμιμη, σωστή και αποδοτική λειτουργία των γραφείων 
που συγκροτούντο τμήμα του. 

Εισηγείται ιεραρχικά τα θέματα της αρμοδιότητάς του. 

Εχει την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας του. 

Εχει τη φροντίδα και την ευθύνη για τη νόμιμη, έγκαιρη 
και σωστή διεκπεραίωση των υποθέσεων της αρμοδιότη¬ 
τάς του. Για το σκοπό αυτό συνεργάζεται, βοηθά, συντο¬ 
νίζει και κατευθύνει τους υπαλλήλους που υπηρετούν μα¬ 
ζί του για τη θεμελίωση των συναφών προς τις αρμοδιό¬ 
τητες αυτών, ενεργειών της διοίκησης του Δήμου, σε 
σωστή και νόμιμη βάση, εξυπηρετούσα κατά κύριο λόγο, 
τα συμφέροντα του Δήμου και των δημοτών. 

Συζητά και ανάλογα συμφωνεί ή όχι, τροποποιώντας τις 
υπηρεσιακές εισηγήσεις των υπαλλήλων της δικαιοδο¬ 
σίας του, με ενυπόγραφη πάντοτε σημείωσή του στο σχέ¬ 
διο των εγγράφων, με παράλληλη υποχρέωση, σε μία τέ¬ 
τοια περίπτωση, έγκαιρης και αιτιολογημένης ενημέρω¬ 
σης του Δημάρχου. 

Καταρτίζει σε πρώτο βαθμό τις εκθέσεις υπηρεσιακής 
ικανότητας του προσωπικού που υπάγεται διοικητικά στο 
τμήμα του. 

Παραλαμβάνει την αλληλογραφία που ανάγεται στην 
αρμοδιότητάτου και διανέμει αυτή στους υπ’ αυτόν υπαλ¬ 
λήλους. 

11. ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ, ΑΝΤΙΔΗΜΑΡΧΩΝ. 

Διεξάγει κάθε υπηρεσία που αναθέτει ο Δήμαρχος στο 
γραφείο αυτό και η οποία δεν ανήκει στην αρμοδιότητα 
των υπολοίπων υπηρεσιών του Δήμου. 

Ενεργεί την προσωπική αλληλογραφία του Δημάρχου 
και των Αντιδημάρχων. Τηρείτο βιβλία συνεντεύξεων του 
Δημάρχου και συνεδριάσεων των επιτροπών και συμβου¬ 
λίων στα οποία μετέχει και τα ενημερώνει πάνω σε θέμα¬ 
τα που συζητούνται. Τηρεί αρχείο όλων των εγγράφων 
που εισέρχονται και εξέρχονται του γραφείου του. Μεσο¬ 
λαβεί ανάμεσα στους υπηρεσιακούς παράγοντες του Δή¬ 
μου και το Δήμαρχο για τον καθορισμό της ώρας που εί¬ 
ναι δυνατό να πραγματοποιείται η συνεργασία τους για 
την επίλυση υπηρεσιακών ή προσωπικών θεμάτων και την 
κατ’ εξαίρεση υπογραφή ορισμένων υπηρεσιακών εγ¬ 
γράφων. Ενημερώνειτο Δήμαρχο για τις παραστάσεις και 
τις υπηρεσιακές επισκέψεις που έχει προγραμματίσει να 
πραγματοποιήσει. Αναγγέλει στο Δήμαρχο τα πρόσωπα 
που τον επισκέπτονται στο γραφείο του. Φροντίζει γενι¬ 
κότερα για την άμεση, κατά το δυνατόν, εξυπηρέτηση 
όλων όσων επισκέπτονται το Δήμαρχο στο γραφείο του. 
Το γραφείο Αντιδημάρχων μεριμνά για τις υπηρεσιακές 
σχέσεις και συναντήσεις των Αντιδημάρχων με το Δήμαρ¬ 
χο και τα λοιπά μέλη της διοίκησης του Δήμου, ασκεί δε 

αντίστοιχα σε όλο τους το φάσμα τις αρμοδιότητες του 
ιδιαίτερου γραφείου Δημάρχου. 

12. ΓΡΑΦΕΙΟ ΟΡΓΑΝΩΣΗΣ, ΠΡΟΓΡΑΜΜΑΤΙΣΜΟΥ ΚΑΙ 
ΑΞΙΟΛΟΓΗΣΗΣ 

Εισηγείται στη διοίκηση του Δήμου, ύστερα από έρευ¬ 
να, την καλύτερη οργάνωση των υπηρεσιών και τη μηχα¬ 
νογράφησή τους. Παρακολουθεί, σε συνεργασία με τα 
άλλα γραφεία, την εξέλιξη των θεσμών της τεχνολογίας 
και τις διάφορες εφαρμογές της στην τοπική αυτοδιοίκη¬ 
ση. Υστερα από εντολή του Δημάρχου, αξιολογεί τη λει- 
τουργικότητατων υπηρεσιών και εισηγείται μέτρα για την 
καλύτερη λειτουργία τους. Μεθοδεύει την προσαρμογή 
των λειτουργιών γενικά του Δήμου με βάση τα νέα δεδο¬ 
μένα. Συνεργάζεται με διοικητικούς και υπηρεσιακούς 
παράγοντες μέσα και έξω από το Δήμο για τη συγκέ¬ 
ντρωση και αξιοποίηση των αναγκαίων στοιχείων προκα¬ 
θορισμού δραστηριοποίησης και προσαρμογής στα νέα 
συστήματα διαχείρισης. Συντάσσει μελέτες και οργανώ¬ 
νει σεμινάρια σε θέματα διοίκησης και λειτουργίας του 
Δήμου και εισηγείται τη συμμετοχή υπαλλήλων του Δή¬ 
μου σε εφαρμοζόμενα προγράμματα επιμόρφωσήςτους. 

13. ΓΡΑΦΕΙΟ ΚΑΤΑΝΑΛΩΤΗ-ΣΥΝΔΕΣΗΣ ΜΕ ΕΥΡΩΠΑΪΚΗ 

ΕΝΩΣΗ ΚΑΙ ΔΙΕΘΝΩΝ ΣΧΕΣΕΩΝ 

Ενημερώνει τους καταναλωτές για την υγεία, την ασφά¬ 
λεια και την προστασία των οικονομικών τους συμφερό¬ 
ντων. Το γραφείο θα βρίσκεται σε συνεχή σύνδεση, μέσω 
δικτύου Η/Υ, με το Υπουργείο Εμπορίου και τις αντίστοι¬ 
χες υπηρεσίες της Ε.Ε. Αναλαμβάνει, ανευρίσκει και δια¬ 
χειρίζεται κοινοτικά χρηματο- δοτικά προγράμματα. Επι¬ 
κοινωνεί με διεθνείς φορείς και έχει στόχο την προβολή 
του Δήμου στο εξωτερικό. 

14. ΓΡΑΦΕΙΟ ΕΠΙΚΟΙΝΩΝΙΑΣ ΚΑΙ ΠΛΗΡΟΦΟΡΗΣΗΣ ΤΟΥ 

ΠΟΛΙΤΗ ΚΑΙ ΔΗΜΟΣΙΩΝ ΣΧΕΣΕΩΝ 

Παραλαμβάνει τα φύλλα του ημερήσιου και περιοδικού 
τύπου και κάθε έντυπο και βιβλίο που απευθύνεται στο 
Δήμο. Επιμελείται την οργάνωση των εκδηλώσεων του 
Δήμου (εορτών, συσκέψεων, συγκεντρώσεων) καταρτίζει 
τα προγράμματα, καθορίζειτοντρόποπου θαδιεξαχθούν 
οι εκδηλώσεις. Μεριμνά για την έγκαιρη ψήφιση των πι¬ 
στώσεων που απαιτούνται για την πραγματοποίηση των 
προαναφερομένων δραστηριοτήτων του Δήμου και δια¬ 
χειρίζεται αυτές, σύμφωνα με τις διατάξεις του, περί λο¬ 
γιστικού, διατάγματος. Ενημερώνει το Δήμαρχο για τις 
διάφορες γιορτές γενικά και δεξιώσεις που οργανώνο¬ 
νται από οποιεσδήποτε άλλες Αρχές, Σωματεία, Οργανώ¬ 
σεις, Συλλόγους και άλλους συλλογικούς φορείς και που 
έχει κληθεί να παραστεί και συνεργάζεται για το σκοπό 
αυτό άμεσα με το επί μέρους γραφείο Δημάρχου, ώστε η 
εκπλήρωση των υποχρεώσεων αυτών να είναι πλήρης. Ει- 
σηγείταιτιςαπαιτούμενες διαδικασίες γιατην απονομή τι¬ 
μητικών διακρίσεων (διπλωμάτων επιτίμων δημοτών, με¬ 
ταλλείων της πόλης κλπ) ενημερώνοντας το τηρούμενο 
για το σκοπό αυτό ειδικό βιβλίο. Τηρεί κατάλογο με ονό¬ 
ματα και διευθύνσεις οργανώσεων, σωματείων και εκλε¬ 
κτών προσώπων και αρχείο για τις εκδηλώσεις, συγκε¬ 
ντρώσεις και συσκέψειςτου Δήμου. Διεξάγει την αλληλο¬ 
γραφία με τις άλλες υπηρεσίες (Ο.Τ.Ε, Ο.Α.Σ, Ι.Κ.Α, 
τράπεζες, αστυνομικό τμήμα, εφορία κλπ) για θέματα που 
δεν εμπίπτουν στην αρμοδιότητα άλλου γραφείου ή τμή¬ 
ματος. Διοργανώνει συνεντεύξεις, όταν προκύπτουν θέ¬ 
ματα ιδιαίτερης σημασίας και διευκολύνει τους δημοσιο¬ 


γράφους στην παροχή ειδήσεων και πληροφοριών. Δέχε¬ 
ται τους πολίτες όλες τις εργάσιμες ώρες και μέρες. Εχει 
ως αποστολή να πληροφορεί, ενημερώνει και συμβου- 
λεύειτους πολίτες που επιθυμούν να εξυπηρετηθούν από 
τις υπηρεσίες του Δήμου και ειδικότερα: 

Ενημερώνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και τα διαθέσιμα έντυπα. Δέχεται 
υποδείξεις και προτάσεις για αλλαγές που συμβάλλουν 
στη βελτίωση της λειτουργίας του Δήμου και στη λήψη 
μέτρων που τους αφορούν, αποσκοπώντας έτσι, με τις 
ρυθμίσεις αυτές, στην ενεργοποίηση του πολίτη μέσα και 
από αυτή τη διαδικασία, δίνοντάς του τη δυνατότητα να 
μετέχει με τις δικές του ιδέες, προτάσεις και τη δημιουρ¬ 
γική του φαντασία στο «κοινωνικό γίγνεσθαι» και στη γε¬ 
νικότερη προσπάθεια σχεδιασμού για την ανάπτυξη. Εί¬ 
ναι αυτονόητο ότι το γραφείο επικοινωνίας και πληροφό¬ 
ρησης του πολίτη δεν υποκαθιστά σε καμμία περίπτωση 
τις αρμόδιες υπηρεσίες του Δήμου στα αντικείμενά τους, 
αλλά υποβοηθά το έργο τους και εξυπηρετεί τον πολίτη. 

2. ΑΝΕΞΑΡΤΗΤΟ ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

20. ΓΡΑΦΕΙΟ ΝΟΜΙΚΗΣ ΥΠΗΡΕΣΙΑΣ 

Με επικεφαλής το νομικό σύμβουλο του Δήμου, παρα¬ 
κολουθεί και διεκπεραιώνει όλεςτις δικαστικές δημοτικές 
υποθέσεις ή τις υποθέσεις που απαιτούν για τη στήριξή 
τους, νομική κάλυψη. Εχει διοικητική εξάρτηση μόνο από 
το Δήμαρχο και σε περίπτωση απουσίας του από το νόμι¬ 
μο αναπληρωτή του. Τηρεί εντός του γραφείου του Δή¬ 
μου ειδικό λεπτομερές αρχείο με τους φακέλλους όλων 
των υποθέσεων που χειρίζεται και κάθε εγγράφου που 
διαβιβάζεται στη νομική υπηρεσία. Συντάσσει τα σχέδια 
όλων των πράξεων συμφωνίας που ενεργεί ο Δήμος με 
οποιαδήποτε πρόσωπα, φυσικά ή νομικά που αναφέρο- 
νται σε πωλήσεις, μισθώσεις και εκμισθώσεις και επεξερ¬ 
γάζεται σε τελικήφάση, τα, από τις άλλες υπηρεσίες του 
Δήμου, συντασσόμενα σχέδια για τις περιπτώσεις αρμο- 
διότητάς τους. Ερευνά και ενεργεί για κάθε υπόθεση που 
αφορά την εξυπηρέτηση των συμφερόντων του Δήμου. 
Γνωμοδοτεί για κάθε νομικό θέμα, που τυχόν παρουσια¬ 
στεί στη λειτουργία των υπηρεσιών του Δήμου, ύστερα 
από ερώτημα που του υποβάλλει ο Δήμαρχος. Εκτελεί κά¬ 
θε άλλη εργασία που του ανατίθεται από το Δήμαρχο. Ει- 
σηγείται την ανάθεση, κατά περίπτωση, νομικών υποθέ¬ 
σεων του Δήμου σε δικηγόρο ή δικηγόρους, αμειβόμε- 
νους κατά υπόθεση από το Δήμο, εφόσον ο φόρτος 
εργασίας που δημιουργείται από τις εκκρεμείς υποθέσεις 
ή οι συμπίπτουσες χρονικά προς εκδίκαση υποθέσεις δεν 
μπορούν ν’ αντιμετωπιστούν αποκλειστικά από τον, με 
πάγια αντιμισθία αμοιβόμενο δικηγόρο του. Οιτακτικοί δι¬ 
κηγόροι του Δήμου, οφείλουν να παρίστανται στις συνε¬ 
δριάσεις του Δημοτικού Συμβουλίου και της Δημαρχια¬ 
κής Επιστροπής, όταντούτοτους ζητηθεί. 

3. ΑΝΕΞΑΡΤΗΤΟ ΓΡΑΦΕΙΟ ΕΙΔΙΚΗΣ ΥΠΗΡΕΣΙΑΣ 

Η Ειδική Υπηρεσία (Δημοτική Αστυνομία): Ελέγχει και 
επιβάλλει την τήρηση των διατάξεων που αφορούν:- την 
καθαριότητα-την κυκλοφορία και στάθμευση των αυτοκι¬ 
νήτων-την οικοδόμηση-την αποχέτευση-την μόλυνση και 
ρύπανση του περιβάλλοντος την προστασία του υπόγει¬ 
ου υδάτινου δυναμικού πάντοτε μέσα στο χώρο των διοι¬ 
κητικών ορίωντου Δήμου. Ειδικότερα ασχολείται: 

1. Με τον έλεγχο τήρησης της καθαριότητας σε όλους 
τους δημόσιους, δημοτικούς και κοινόχρηστους χώρους 
γενικά του Δήμου, όπως καθορίζονται από τις ισχύουσες 
διατάξεις, τις κανονιστικές πράξεις καιτις αποφάσεις του 
Δημοτικού Συμβουλίου και του Δημάρχου, που εκδίδο- 
νται κάθε φορά για το σκοπό αυτό. 

2. Με τον έλεγχο της τήρησης των νόμων περί τοιχο¬ 
κόλλησης, ώστε να αποφεύγεται η ρύπανση. 

3. Με τις διαδικασίες επιβολής κυρώσεων, σύμφωνα με 
τις κείμενες διατάξεις και τις αποφάσεις του Δημοτικού 
Συμβουλίου και του Δημάρχου. 

4. Με τον έλεγχο για τη στάθμευση και την κυκλοφορία 
κάθε οχήματος, σύμφωνα με τις ισχύουσες διατάξεις και 
τη τήρηση των νόμων και των ειδικών αστυνομικών διατά- 
ξεωνπου αφορούντην κυκλοφορία και τη στάθμευσητων 
οχημάτων. Για την άσκηση της αρμοδιότητας αυτής 
εφαρμόζονται οι διατάξεις του άρθρου 24 παρ. 2, 3 του 
Π .Δ 410/95 και των κάθε φορά ισχυόντων νόμων, δια- ταγ¬ 
μάτων και σχετικών αποφάσεων (επιβολή προστίμων 
κλπ.). 

5. Με την τήρηση των διατάξεων και των περιορισμών 
που ισχύουν για την ανοικοδόμηση γενικά και ειδκότερα 
με τον έλεγχο των αδειών των αναγειρόμενων οικοδομών 
και κάθε κατηγορίας κτισμάτων, την περίφραξη ή περι- 
τοίχιση οικοπέδων στην εφαρμογή του Γ.Ο.Κ, υποδει¬ 
κνύοντας στις αρμόδιες υπηρεσίες την κατεδάφιση επι¬ 
κινδύνων κτιρίων καιτην παρακολούθηση της εφαρμογής 
των διατάξεων για την κατάληψη πεζοδρομίων με οικοδο¬ 
μικά υλικά και εισηγείται στις αρμόδιες υπηρεσίες την επι¬ 
βολή κυρώσεων κατά των παραβατών. Για την άσκηση 
της αρμοδιότητας αυτής το προσωπικό της ειδικής Υπη¬ 
ρεσίας έχει δικαίωμα να εισέρχεται στις αυλές, στις ανα- 
γειρόμενες οικοδομές και σε κάθε είδους κτίσμα. 

6. Με τον έλεγχο της αποχέτευσης που ειδικότερα πε- 
ριλαμβάνει:Την τήρηση και εφαρμογή των διατάξεων και 
των κανονισμών για την σωστή λειτουργία του δικτύου 
της αποχέτευσης με σκοπό την αποφυγή της ρύπανσης, 
την παρεμπόδιση επιχωμάτωσης ή δόμησης της φυσικής 
ροής των χειμάρρων, ρεμμάτων κλπ, τον έλεγχο των νε¬ 
ρών που χύνονται στους χειμάρρους και στα ρέματα για 
να μην περιέχουν λύματα βιομηχανικών, βιοτεχνικών, επι¬ 
χειρήσεων ή οικιών, τον έλεγχο για παράνομες συνδέσεις 
των ακινήτων με υδροφόρους αγωγούς ή αγωγούς ακα¬ 
θάρτων. Για τον έλεγχο αυτό το προσωπικό της ειδικής 
αυτής υπηρεσίας δικαιούται επίσης να εισέρχεται σε αυ¬ 
λές και οικήματα κάθε είδους, σύμφωνα με τις ισχύουσες 
διατάξεις. 

7. Με τον έλεγχο για τη μόλυνση του περιβάλλοντος 
που επεκτείνεται σε κάθε πηγή και αιτία παροδική ή μόνι¬ 
μη που προκαλεί ρύπανση ή μόλυνση στο φυσικό περι¬ 
βάλλον από τα κάθε είδους οχήματα. Στον έλεγχο υπάγο¬ 
νται και οι εστίες καύσης, κάθε κατηγορίας κτιρίων (οι¬ 
κίες, ξενοδοχεία, καταστήματα, νοσοκομεία, βιοτεχνίες, 
βιομηχανίες κλπ) όπως και η ηχορρύπανση. 

8. Με την προστασία του υπόγειου υδάτινου δυναμικού 
που περιλαμβάνει και τον έλεγχο για την πρόσληψη πα¬ 
ράνομου ανοίγματος πηγαδιών. 

9. Αντιμετωπίζει με ευγένεια και σεβασμό τους πολίτες. 

10. Το προσωπικό της ειδικής Υπηρεσίας μπορεί να ερ¬ 
γάζεται σε πρωινή ή απογευματινή ή νυχτερινή βάρδια τις 
καθημερινές ή τις αργίες, ανάλογα μετις ανάγκες του Δή¬ 
μου. Επίσης, θα εκτελεί άλατα καθήκοντα που αναφέρο- 
νται στο άρθρο 3του Ν.2647/98 (ΦΕΚ 237/97 Α’) ευθύς ως 


εκδοθείτο Π.Δπου προβλέπεται από το άρθρο 11 παρ. 8 
του Ν.2503/97. 

ΠΡΟΣΟΝΤΑ, ΚΑΘΗΚΟΝΤΑ, ΔΙΚΑΙΩΜΑΤΑ ΥΠΟΧΡΕΩΣΕΙΣ. 

Οι ισχύουσες κάθε φορά διατάξεις για τα προσόντα, κα¬ 
θήκοντα, δικαιώματα και υποχρεώσεις των δημοτικών και 
κοινοτικών υπαλλήλων, εφαρμόζονται ανάλογα και για το 
προσωπικό της ειδικής αυτής υπηρεσίας. Το προσωπικό 
της ειδικής αυτής υπηρεσίας υποχρεούται να παρακο¬ 
λουθεί επιμορφωτικά σεμινάρια, που οργανώνονται από 
φορείς που επιλέγει ο Δήμαρχος. Επίσης, υποχρεούται 
να παρακολουθεί σεμινάρια που θα οργανώνουν αρμό¬ 
διες δημόσιες υπηρεσίες και που θα αφορούν θέματα της 
αρμοδιότητάς της. Το προσωπικό της ειδικής υπηρεσίας 
υποχρεούται να διακινείται πεζή και με τα μέσα που δια¬ 
θέτει η υπηρεσία. Κατά την εκτέλεση των καθηκόντων 
του, το προσωπικό της ειδικής υπηρεσίας δικαιούται να 
ελέγχει τα στοιχεία της ταυτότητας του παραβάτη, ζητώ¬ 
ντας με ευγένεια το δελτίο ταυτότητας, ή κάθε άλλο έγ¬ 
γραφο αποδεικτικό στοιχείο (διαβατήριο, άδεια οδήγη¬ 
σης κλπ). Γιατις παραβάσεις, εκτός από εκείνες που ανα- 
φέρονται στο άρθρο 1 παρ. 2 και 3 του Π.Δ 434/82 
συντάσσεται έκθεση σε δύο αντίτυπα που κατατίθενται 
στο Δήμο αυθημερόν. Ο Δήμος στέλνει το ένα αντίτυπο 
της έκθεσης στην Αρχή που είναι αρμόδια για την άσκηση 
της ποινικής δίωξης ή για την επιβολή διοικητικής κύρω¬ 
σης μέσα σε πέντε μέρες από την πρωτοκόλληση της έκ¬ 
θεσης. Το προσωπικό της ειδικής Υπηρεσίας, συνεργάζε¬ 
ται με τις αντίστοιχες υπηρεσίες της Ελληνικής Αστυνο¬ 
μίας, των Υπουργείων Υγείας και Πρόνοιας, Δημοσίων 
Εργων, Χωροταξίας-Οικισμού και Περιβάλλοντος, Γεωρ¬ 
γίας κλπ για αντιμετώπιση των παραβάσεων, σύμφωνα με 
τις τοπικές συνθήκες και τις ειδικές κανονιστικές αποφά¬ 
σεις της διοίκησης του Δήμου. 

ΣΤΟΛΗ - ΔΙΑΚΡΙΤΙΚΟ ΣΗΜΑ - ΤΑΥΤΟΤΗΤΑ 

Σύμφωνα με την απόφαση του Υπουργού Εσωτερικών 
που προβλέπεται από τις διατάξεις του άρθρου 5του Π.Δ 
434/82, καθορίζονται η ειδική στολή, το διακριτικό σήμα 
και ο τύπος της ειδικής ταυτότητας του προσωπικού της 
ειδικής αυτής υπηρεσίας. 

4. ΓΕΝΙΚΟΣ ΓΡΑΜΜΑΤΕΑΣ 

Ο Γενικός Γραμματέας, ως εκπρόσωπος του Δημάρ¬ 
χου, προϊσταται ολόκληρου του προσωπικού και ασκεί 
εποπτεία και έλεγχο σε όλες τις υπηρεσίες του Δήμου. 
Εκτελεί όλες τις αρμοδιότητες του γραφείου αυτού και 
παρέχει τις αναγκαίες οδηγίες στο προσωπικό για την 
ακριβή εκτέλεση της αποστολής του. Συντάσσει τις εγκυ- 
κλίουςτου Δημάρχου καιτη γενική αλληλογραφία του Δή¬ 
μου που δεν έχει σχέση με τις ειδικές αρμοδιότητες των 
άλλων υπηρεσιών, θεωρεί όλα τα καταρτιζόμενα από τις 
διάφορες υπηρεσίες έγγραφα μονογράφοντας τα σχέδιά 
τους πριντα υπογράψει ο Δήμαρχος. Υπογράφει με εντο¬ 
λή του Δημάρχου τα έγγραφα και πιστοποιητικά που ανή¬ 
κουν στη δικαιοδοσία του, σύμφωνα με ειδική κατά νόμο 
απόφαση του Δημάρχου. Συνεργάζεται και λαμβάνει πά¬ 
ντα υπόψη του τις προτάσεις των εργαζομένων για οποι- 
οδήποτε θέμα τους αφορά. 

5. ΔΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

50. ΓΡΑΦΕΙΟ ΔΙΕΥΘΥΝΤΗ 

Ο διευθυντής διοικητικών υπηρεσιών είναι ο διοικητικός 

σύμβουλος διοικήσεως του Δήμου και συνεργάζεται 
απευθείας με το Δήμαρχο, όταν είναι αναγκαίο. Προϊστα- 
ται, ελέγχει και παρακολουθεί την εύρυθμη λειτουργία 
των τμημάτων, γραφείων και υπηρεσιών που ανήκουν 
στην διεύθυνση. Συντονίζει τις ενέργειες των τμημάτων 
και επιμελείται για την εφαρμογή των νόμων, διαταγμά¬ 
των, αποφάσεων, εγκυκλίων, κανονισμών κλπ. Μελετά τα 
γενικότερα θέματα του Δήμου και δίνει τις κατευθυντή 
ριες γραμμές στους τμηματάρχες και προϊσταμένους των 
υπηρεσιών του. Θεωρεί όλα τα έγγραφα που συντάσσο- 
νται από τις διάφορες υπηρεσίες της διεύθυνσης με μο¬ 
νογραφή, πριν υπογράψει ο Δήμαρχος. Εισηγείταιτα μέ¬ 
τρα που επιβάλλονται για την καλύτερη λειτουργία των 
υπηρεσιών της δ/νσης. Αποσφραγίζει και θεωρεί την τα¬ 
κτική (κοινή) και εμπιστευτική αλληλογραφία που απευ¬ 
θύνεται στο Δήμο. Παρακολουθεί τη νομοθεσία και νομο¬ 
λογία και ενημερώνει σχετικά τις υπηρεσίες. Καταρτίζει 
σε συνεργασία με το διοικητικό τμήμα και υποβάλλει στο 
δημοτικό συμβούλιο την ετήσια λογοδοσία του Δημάρ¬ 
χου, όπως αυτή προβλέπεται από τη σχετική νομοθεσία. 

Συνεργάζεται με τους διευθυντές των υπηρεσιών και 
τους τμηματάρχες της παραπάνω διοίκησης, όταν είναι 
αναγκαίο. Γενικά ασκεί τις αρμοδιότητες που απορρέουν 
από τον κώδικα καταστάσεως δημοτικών και κοινοτικών 
υπαλλήλων. 

51 .ΤΜΗΜΑ ΔΙΟΙΚΗΤΙΚΩΝ ΟΡΓΑΝΩΝ 

Ο προϊστάμενος του τμήματος έχει την ευθύνη για την 
νόμιμη, έγκαιρη και σωστή διεκπεραίωση των υποθέσεων 
των αρμοδιοτήτων του τμήματός του. Για το σκοπό αυτό 
συνεργάζεται, βοηθά, συντονίζει και κατευθύνει τους 
υπαλλήλουςπου υπηρετούν στο τμήμα του. Παραλαμβά- 
νει από το γενικό πρωτόκολλο την αλληλογραφία που 
αφορά το τμήμα και την μοιράζει σε κάθε αρμόδιο. Τηρεί 
μητρώο και αρχείο όλων των Δημάρχων και Δημοτικών 
Συμβούλων. Εισηγείται στο Δημοτικό Συμβούλιο τα θέμα¬ 
τα που αφορούντο τμήματου. 

511. ΓΡΑΦΕΙΟ ΔΗΜΟΤΙΚΟΥ ΣΥΜΒΟΥΛΙΟΥ 

Μεριμνά για την ενημέρωση των εκλεγομένων δημοτι¬ 
κών συμβούλων σε σχέση με την ορκωμοσία τους και την 
εγκατάστασή τους στο Δήμο. Μεριμνά, με τη συγκρότη¬ 
ση του δημοτικού συμβουλίου σε Σώμα και την εκλογή 
των μελών της δημαρχιακής επιτροπής. Παραλαμβάνει 
από τα τμήματα, μέσω του γραφείου πρωτοκόλλου, διεκ¬ 
περαίωσης και αρχείου, τις ολοκληρωμένες εισηγήσεις 
των θεμάτων του Δημοτικού Συμβουλίου με άλατα συνο- 
δεύοντα αυτές δικαιολογητικά, τις οποίες και θέτει υπόψη 
του Προέδρου για τη σύνταξη της ημερήσιας διάταξης 
κάθε συνεδρίασης. Γράφει και διανέμει την ημερήσια διά¬ 
ταξη των συνεδριάσεων του Δημοτικού Συμβουλίου με τις 
σχετικές διατάξεις της νομοθεσίας περί Δήμων και Κοινο¬ 
τήτων. Τηρεί αρχείο των πρακτικών των συνεδριάσεων 
του Δημοτικού Συμβουλίου, φροντίζει για τη σύνταξη και 
δακτυλογράφηση και την διεκπεραίωση των αποφάσεων 
του Δ.Σ., την καταχώρησή τους αντίστοιχα στα επίσημα 
βιβλία, καθώς και για τη δημοσίευσή τους όπως ο Νόμας 
ορίζει. Φροντίζει για την υποβολή αντιγράφων των λαμ- 
βανομένων αποφάσεων, όποιες και όπως ορίζει ο Νόμος, 
στην αρμόδια για τον έλεγχό τους διοικητική Αρχή. Ενερ¬ 
γεί την κοινοποίηση στις διευθύνσεις και στα τμήματα του 
Δήμου των πράξεων του Δημοτικού Συμβουλίου. Διαβι¬ 
βάζει προς τις διάφορες επιτροπές ή όπου αλλού ορίζε¬ 


ται, τις υποθέσεις που παραπέμπονται από τον Δήμαρχο, 
το Δημοτικό Συμβούλιο, συγκεντρώνει τις γνωμοδοτή¬ 
σεις αυτών, τις οποίες και παραδίδει έγκαιρα στον εκπρό¬ 
σωπο του εντολέα, Πρόεδρο του Δημοτικού Συμβουλίου, 
για την εισαγωγή στο Σώμα για συζήτηση, όποτε είναι και¬ 
ρός ή τη λήψη από το Δήμαρχο σχετικής απόφασης. Τη¬ 
ρεί ευρετήριο των λαμβανομένων αποφάσεων Δημοτικού 
Συμβουλίου και των σχετικών γνωμοδοτικών εγγράφων 
της διοικητικής Αρχής. Τηρεί αρχείο και ευρετήριο των 
γνωμοδοτήσεων των διαφόρων Δημοτικών Επιτροπών. 
Τηρεί πρωτόκολλο των ερωτήσεων και επερωτήσεων που 
υποβάλλονται στο Δημοτικό Συμβούλιο και φροντίζει για 
την τεκμηριωμένη απάντηση της αρμόδιας υπηρεσίας 
που υποβάλλει στο Δήμαρχο. Φροντίζει για τη λειτουργι¬ 
κότητα και ευπρεπή εμφάνιση της αίθουσας συνεδριάσε¬ 
ων του Δημοτικού Συμβουλίου ιδιαίτερα κατά το χρόνο 
της πραγματοποίησης των συνεδριάσεώντους, εξασφα¬ 
λίζοντας τις κατάλληλες συνθήκες για την παρακολούθη¬ 
σή τους από το κοινό. Διεξάγει κάθε άλλη εργασία η οποία 
αφορά τη λειτουργία του Δημοτικού Συμβουλίου. Συ¬ 
ντάσσει τις εισηγήσεις του γραφείου προς το Δημοτικό 
Συμβούλιο και ενεργεί ό,τι ανατίθεται σε αυτό από τη Δι¬ 
οίκηση. Διενεργεί τις δημοσιεύσεις, τοιχοκολλήσεις των 
αποφάσεωντου Δημοτικού Συμβουλίου. Συνεργάζεται με 
τη νομική υπηρεσία για την έγκαιρη προσκόμιση από αυ¬ 
τή των γνωμοδοτήσεων που τους έχουν ζητηθεί για την 
ενημέρωση του Δημοτικού συμβουλίου. 

512. ΓΡΑΦΕΙΟ ΔΗΜΑΡΧΙΑΚΗΣ ΕΠΙΤΡΟΠΗΣ ΚΑΙ ΛΟΙΠΩΝ 
ΕΠΙΤΡΟΠΩΝ 

Παραλαμβάνει από τα τμήματα, μέσω του γραφείου 
πρωτοκόλλου, διεκπεραίωσης και αρχείου τις ολοκληρω¬ 
μένες εισηγήσεις των θεμάτων της Δημαρχιακής Επιτρο¬ 
πής με όλα τα συνοδεύοντα αυτές δικαιολογητικά, τις 
οποίες και θέτει υπόψη του Προέδρου για τη σύνταξη της 
ημερήσιας διάταξης κάθε συνεδρίασης. Γ ράφει και δια¬ 
νέμει την ημερήσια διάταξη των συνεδριάσεων της Δη¬ 
μαρχιακής Επιτροπής, σύμφωνα με τις σχετικές διατά¬ 
ξεις της νομοθεσίας περί Δήμων και Κοινοτήτων. Τηρεί 
αρχείο των πρακτικών των συνεδριάσεων της Δημαρχια¬ 
κής Επιτροπής, φροντίζει για τη σύνταξη, τη δακτυλο¬ 
γράφηση και τη διεκπεραίωση των αποφάσεων της Δ.Ε., 
την καταχώρησή τους στα αντίστοιχα επίσημα βιβλία, κα¬ 
θώς και τη δημοσίευσή τους, όπως ο Νόμος ορίζει. Φρο¬ 
ντίζει για την υποβολή αντιγράφων των λαμβανομένων 
αποφάσεων, όποιες και όπως ο Νόμος ορίζει, στην αρμό¬ 
δια για τον έλεγχό τους Διοικητική Αρχή. Ενεργεί την κοι¬ 
νοποίηση στις διευθύνσεις και στα τμήματα του Δήμου 
των πράξεων της Δημαρχιακής Επιτροπής. Διαβιβάζει 
προς τις διάφορες επιτροπές ή όπου αλλού ορίζεται, τις 
υποθέσεις που παραπέμπονται από το Δή μαρχο, την Δ. Ε., 
συγκεντρώνει τις γνωμοδοτήσεις αυτών, τις οποίες και 
παραδίδει έγκαιρα στον εκπρόσωπο του εντολέα, Πρόε¬ 
δρο ή τον Δήμαρχο, ανάλογα με την εισαγωγή στο Σώμα 
για συζήτηση, όποτε είναι καιρός ή τη λήψη από το Δή¬ 
μαρχο σχετικής απόφασης. Τηρεί ευρετήριο των λαμβα¬ 
νομένων αποφάσεων Δημαρχιακής Επιτροπής και των 
σχετικών γνωμοδοτικών εγγράφων της Διοικητικής Αρ¬ 
χής. Τηρεί αρχείο καιευρετήριοτωνγνωμοδοτήσεωντων 
διαφόρων Δημοτικών Επιτροπών. Τηρεί πρωτόκολλο των 
ερωτήσεων και επερωτήσεων που υποβάλλονται στην 
Δ.Ε. και φροντίζει για τηντεκμηριωμένη απάντηση της αρ¬ 
μόδιας υπηρεσίας που υποβάλλει στο Δήμαρχο. Διεξάγει 

κάθε άλλη εργασία η οποία αφορά τη λειτουργία της Δη¬ 
μαρχικής Επιτροπής. Συντάσσει με τη βοήθεια και συνερ¬ 
γασία του τμήματος Δημοτικής Κατάστασης τους κατα¬ 
λόγους με αλφαβητική σειρά των κατοίκων κάθε συνοι¬ 
κίας. Ενεργεί καθετί που εξυπηρετεί και προάγει τη 
λειτουργική σύνδεση του Δήμου με τους διάφορους συλ¬ 
λόγους, επιτροπές κλπ. Τηρεί βιβλίο των επιτροπών που 
συγκροτούνται από το Δημοτικό Συμβούλιο. Διαβιβάζει σ’ 
αυτές τους φακέλλους των θεμάτων που παραπέμπονται 
για μελέτη και επιμελείται, συνεργαζόμενο μετά μέλη αυ¬ 
τών, για τη λειτουργία τους. 

52.ΤΜΗΜΑ ΔΙΟΙΚΗΤΙΚΟ 

Ο προϊστάμενος επιβλέπει και καθοδηγεί τους υπαλλή¬ 
λους του τμήματος και επιμελείται όλων των θεμάτων δι¬ 
οικητικού περιεχομένου. Μοιράζει σε κάθε αρμόδιο την 
αλληλογραφία που αφορά το τμήμα του. Τηρεί βιβλιοδέ¬ 
τη μένη σειράτης Εφημερίδαςτης Κυβερνήσεως και φρο¬ 
ντίζει για τον πλουτισμό της δημοτικής βιβλιοθήκης με νο¬ 
μικά βιβλία και επιστημονικά συγγράμματα. Τηρεί φάκελ- 
λο καθορισμού των ορίων του Δήμου. Συγκεντρώνει, 
παρακολουθεί και κοινοποιεί στις αρμόδιες υπηρεσίες 
του Δήμου τους νόμους, διατάγματα, αποφάσεις, εγκυ¬ 
κλίους κλπ των διαφόρων Αρχών και υπηρεσιών και φρο¬ 
ντίζει για την υλοποίησή τους. Εισηγείται στο Δημοτικό 
Συμβούλιο άλατα θέματα που αφορούντο τμήμα του. Συ¬ 
ντονίζει τις ενέργειες για την άριστη διεξαγωγή των εκλο¬ 
γών και είναι υπεύθυνος για το εκλογικό υλικό. Εγκρίνει 
την έκδοση αντιγράφων, φωτοαντιγράφων από το αρχείο 
του Δήμου στους ενδιαφερομένους και επικυρώνει αντί¬ 
γραφα και φωτοαντίγραφα διαφόρων εγγράφων που 
προσκομίζουν οι πολίτες, σύμφωνα με το Ν.1599/86. 

521. ΓΡΑΦΕΙΟ ΠΡΩΤΟΚΟΛΛΟΥ-ΔΙΕΚΠΕΡΑΙΩΣΗΣ ΚΑΙ 

ΑΡΧΕΙΟΥ 

Φροντίζει για την παραλαβή, πρωτοκόλληση, συσχέτι- 
ση καιδιεκπεραίωση όλων των εξερχομένων και εισερχο¬ 
μένων εγγράφων τα οποία και διανέμει στις υπηρεσίες 
του Δήμου. Τηρεί όλα τα κατά νόμο σχετικά βιβλία. Ανα- 
λαμβάνειτην επίδοση στους δημότες ή στις διάφορες Αρ¬ 
χές εγγράφων που διαβιβάζονται στο Δήμο από άλλες δη¬ 
μόσιες υπηρεσίες ή δημοτικές Αρχές. Διενεργεί τις δημο¬ 
σιεύσεις, τοιχοκολλήσεις των αποφάσεων, 
ανακοινώσεων, διακηρύξεων του Δήμου και των Αρχών 
που διαβιβάζονται στο Δήμο για το σκοπό αυτό. Τηρεί το 
αρχείο αποφάσεων Δημάρχου. Τηρεί το γενικό αρχείο 
του Δήμου, εκδίδει τα αντίγραφα των εγγράφων στοιχεί¬ 
ων που υπάρχουν σε αυτό, ύστερα από έγκριση του διευ¬ 
θυντή και φροντίζει για την εκκαθάρισή του, σύμφωνα με 
τις σχετικές αποφάσεις. Φυλάσσει και συντηρείτο δημο¬ 
τικά έγγραφα όλωντων υπηρεσιών και είναι υπεύθυνο για 
τη σωστή αρχειοθέτησή τους. Εκδίδει στοιχεία που κάθε 
φορά ζητούνται από τις διάφορες υπηρεσίες του Δήμου. 
Τηρεί τη βιβλιοθήκη της δ/νσης δ/κών υπ/σιών και το σχε¬ 
τικό βιβλίο-ευρετήριο των βιβλίων, συγγραμμάτων κλπ 
που υπάρχουν σ’ αυτή. 

522. ΓΡΑΦΕΙΟ ΕΚΔΟΣΗΣ ΑΔΕΙΩΝ ΚΑΤΑΣΤΗΜΑΤΩΝ 

Παραλαμβάνει τα απαιτούμενα δικαιολογητικά για την 
έκδοση αδειών καταστημάτων υγειονομικού ενδιαφέρο¬ 
ντος. Εισηγείταιτα θέματα της αρμοδιότητάςτου στο Δη¬ 
μοτικό Συμβούλιο και τη Δημαρχιακή Επιτροπή. Εκδίδει 
τις εγκεκριμένες άδειες. Τηρεί αρχείο με τους σχετικούς 


φακέλλους. Εκτελεί κάθε άλλη εργασία που έχει σχέση με 
το αντικείμενο αυτό. 

523. ΓΡΑΦΕΙΟ ΤΗΛΕΦΩΝΙΚΟΥ ΚΕΝΤΡΟΥ-ΚΛΗΤΗΡΩΝ 
ΚΑΙ ΠΛΗΡΟΦΟΡΙΩΝ 

Ασχολείται με την καλή λειτουργία των τηλεφωνικών 
συνδέσεων με τις υπηρεσίες του Δήμου. Ελέγχει την κα¬ 
λή τους κατάσταση και αναφέρει άμεσα κάθε πρόβλημα 
που παρουσιάζεται. Οι κλητήρες υποχρεούνται να παρί- 
στανται στις συνεδριάσεις του Δημοτικού Συμβουλίου. Οι 
κλητήρες οφείλουν να βρίσκονται σε ορισμένο χώρο πά¬ 
ντα και να αναλαμβάνουν άμεσα όποια εργασία τους ανα¬ 
τεθεί από το Δήμαρχο ή τον προϊστάμενό τους. Ασχολού¬ 
νται με την φωτοτύπιση των εγγράφων γενικά του Δήμου. 
Είναι υπεύθυνοι για την ασφάλεια των ειδικών φωτοτυπι¬ 
κών ή άλλων παρεμφερών μηχανημάτων (ρολόϊ παρου¬ 
σίας κλπ) των οποίων τη συντήρηση και επισκευή παρα¬ 
κολουθούν ανελλειπώς. Ως προς τις μετακινήσεις τους 
παραλαμβάνουν έγκαιρα την προς ταχυδρόμηση ή επί¬ 
δοση αλληλογραφία από τα αρμόδια τμήματα, συνεννο¬ 
ούνται μαζί τους και ρυθμίζουν το χρόνο και τον τρόπο 
προώθησής τους. Σε ώρες που δεν βρίσκονται σε υπηρε¬ 
σία εκτός του Δήμου οφείλουν να παραμένουν στο γρα¬ 
φείο τους ασχολούμενοι με εργασίες που τους ανατίθε¬ 
νται. Εκτελούν κάθε εργασία που ταιριάζει στη φύση των 
καθηκόντων τους και επιβάλλεται από τις υπηρεσιακές 
ανάγκες του Δήμου. Επισημαίνουν τις φθορές που παρα¬ 
τηρούνται στα έπιπλα ή στο κτίριο και αναφέρουν στον 
προϊστάμενό τους. 

524. ΓΡΑΦΕΙΟ ΝΟΜΙΚΩΝ ΠΡΟΣΩΠΩΝ ΚΑΙ ΔΗΜΟΤΙΚΩΝ 
ΕΠΙΧΕΙΡΗΣΕΩΝ 

Ενεργεί καθετί που προάγει τη λειτουργική σύνδεση 
των νομικών προσώπων με το Δήμο και όλους τους άλ¬ 
λους φορείς που έχουν σχέση με την δραστηριότητά τους 
(πρόγραμμα προμηθειών και εκτελεστέων έργων, προϋ¬ 
πολογισμός και λογοδοσία). Συντάσσει περιοδικά, εκθέ¬ 
σεις ενεημέρωσης προς το Δήμαρχο για τη δράση τους 
και φροντίζει για τον έγκαιρο προγραμματισμό και απο¬ 
λογισμό των δραστηριοτήτων τους προς το Δημοτικό 
Συμβούλιο. Είναι υπεύθυνο για τη σύνταξη των εισηγήσε¬ 
ων των θεμάτων αρμοδιότητάς του προς το Δημοτικό 
Συμβούλιο ή τη Δημαρχιακή Επιτροπή πριν περιληφθούν 
στην ημερήσια διάταξη. Παραλαμβάνει τις αποφάσεις 
των δημοτικών επιχειρήσεων καιτις εισάγει στο Δημοτικό 
Συμβούλιο. Εισηγείται κάθε θέμα που αφορά τις δημοτι¬ 
κές επιχειρήσεις και διεξάγειτην αλληλογραφία με αυτές, 
τηρώντας σχετικούς φακέλλους. 

525. ΓΡΑΦΕΙΟ ΚΟΙΝΩΝΙΚΗΣ ΠΟΛΙΤΙΚΗΣ 

Τηρεί και ενημερώνει ατομικούς και οικογενειακούς φα¬ 
κέλλους για κάθε άτομο της περιοχής που αντιμετωπίζει 
ατομικά και οικογενειακά προβλήματα και έχει ανάκγκη 
ιδιαίτερης φροντίδας. Προσφέρει βοήθεια στην προσπά¬ 
θεια επίλυσής τους σε συνεργασία με αρμόδιες υπηρε¬ 
σίες. Οργανώνει και συντονίζει ομάδες υποστήριξης και 
θεραπείας για ειδικές κατηγορίες δημοτών. Εχει την ευ¬ 
θύνη κάθε τομέα άσκησης κοινωνικής πολιτικής από το 
Δήμο και τα νομικά πρόσωπα. Εχει άμεση επαφή και συ¬ 
νεργάζεται με όλες τις κοινωνικές υπηρεσίες που λει¬ 
τουργούν στην ευρύτερη περιοχή (Ιατροπαιδαγωγικό Κέ¬ 
ντρο, δημόσια νοσοκομεία, ιδιωτικές κλινικές, Ι.Κ.Α. 
Ο.Α.Ε.Δ, βρεφονηπιακούς και παιδικούς σταθμούς κλπ) 

για την εξυπηρέτηση της αποστολής του. Συμμετέχει 
στην οργάνωση εκδηλώσεων που έχουν σκοπό την ευαι- 
σθητοποίηση και ενημέρωση των κατοίκων σε θέματα κοι¬ 
νωνικού προβληματισμού. Επιμελείται την διεξαγωγή κά¬ 
θε είδους εράνου (Ε.Ε.Σ, αντικαρκινικού κλπ). Οργανώνει 
στο Δήμο κατά τακτά διαστήματα αιμοδοσία. Εκπροσω¬ 
πεί το Δήμο ενώπιον δικαστικών και άλλων Αρχών για θέ¬ 
ματα δημοτών και γενικότερα θέματα κοινωνικής παρέμ- 
βασηςτου Δήμου. Συμμετέχει στην εκπόνηση και την υλο¬ 
ποίηση προγραμμάτων κοινοτικής ανάπτυξης και 
κοινωνικού σχεδιασμού που εφαρμόζονται από το Δήμο. 
Συγκεντρώνει στατιστικά στοιχεία που βοηθούν στην δια¬ 
μόρφωση της κοινωνικής πολιτικής του Δήμου και την 
ενημέρωση αρμοδίων φορέων. 

526. ΓΡΑΦΕΙΟ ΕΚΠΑΙΔΕΥΣΗΣ 

Το γραφείο εκπαίδευσης εφαρμόζει τους κάθε φορά 
ισχύοοντες νόμους, εγκυκλίους και αποφάσεις που ρυθ¬ 
μίζουν τις σχέσεις του Δήμου με την πρωτοβάθμια και 
δευτεροβάθμια εκπαίδευση, καθώς και ό,τι άλλο ανατίθε¬ 
ται στο γραφείο αυτό από το Δήμαρχο. Έχει την γραμμα¬ 
τειακή υποστήριξη της δημοτικής επιτροπής παιδείας και 
συντονίζει τις τοπικές επιτροπές παιδείας στις σχέσεις 
τους με το Δήμο. Φροντίζει για την ίδρυση, οργάνωση και 
λειτουργία παιδικών και βρεφικών σταθμών και παιδικών 
εξοχών και κατασκηνώσεων, μαθητικής βιβλιοθήκης και 
γενικά ό,τι αφορά τα παιδιά. Συνεργάζεται με τις σχολικές 
επιτροπές, τους συλλόγους γονέων και κηδεμόνων για 
την ενίσχυση των σχολείων, υλικά και ηθικά για την προώ¬ 
θηση των προβλημάτων της εκπαίδευσης. 

53.ΤΜΗΜΑ ΠΡΟΣΩΠΙΚΟΥ 

Ο προϊστάμενος του τμήματος επιμελείται για την 
εφαρμογή της εργατικής, φορολογικής και ασφαλιστικής 
νομοθεσίας και γενικά περί της καταστάσεως του προ¬ 
σωπικού. Επιβλέπει και καθοδηγεί τους υπαλλήλους του 
τμήματος για όλα τα θέματα που αφορούν τα αντίστοιχα 
γραφεία. Παραλαμβάνει από το γενικό πρωτόκολλο την 
αλληλογραφία του τμήματος και την αναθέτει για διεκπε¬ 
ραίωση στον κάθε αρμόδιο υπάλληλο. Σε συνεργασία με 
τους διευθυντές και τους προϊσταμένους των υπηρεσιών 
ελέγχει την τήρηση παρουσίας, καθώς και τις κανονικές, 
αναρρωτικές άδειες, ρεπό κλπ. Καταρτίζει στατιστικούς 
πίνακες και άλλα στοιχεία του τμήματος για τον προϋπο¬ 
λογισμό του Δήμου. Σε συνεργασία με τους προϊσταμέ¬ 
νους των διευθύνσεων, συντάσσουν τον Ο.Ε.Υ και ειση- 
γούνται στο Δημοτικό Συμβούλιο τις τροποποιήσεις, κα¬ 
θώς και τις προσαρμογές αυτού στις ισχύουσες κάθε 
φορά σχετικές διατάξεις. 

531. ΓΡΑΦΕΙΟ ΠΡΟΣΩΠΙΚΟΥ ΔΗΜΟΣΙΟΥ ΔΙΚΑΙΟΥ 

532. ΓΡΑΦΕΙΟ ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ 

Το καθένα ξεχωριστό γραφείο φροντίζει για την εφαρ¬ 
μογή των διατάξεων των νόμων και προεδρικών διαταγ¬ 
μάτων και γενικά περί της καταστάσεως του προσωπικού 
του Δήμου. Ενεργεί τις διαδικασίες για τις προσλήψεις 
όλου του προσωπικού του Δήμου, εκτός του προσωπικού 
του απασχολουμένου με την εκτέλεση έργων με αυτεπι¬ 
στασία. Διεξάγει όλες τις υπηρεσιακές υποθέσεις που 
αφορούν στα θέματα του τακτικού και του, με σχέση ερ¬ 
γασίας ιδιωτικού δικαίου, προσωπικού του Δήμου, π.χ με¬ 
ταβολές στην υπηρεσιακή κατάσταση (προαγωγές, εντά¬ 
ξεις, επανεντάξεις, μετατάξεις, μετακινήσεις, αποσπά¬ 


σεις, μεταθέσεις, μονιμοποιήσεις, αναγνώριση προϋπο¬ 
θέσεων για οικονομικές παροχές, χορήγηση αδειών, 
εφαρμογή του πειθαρχικού δικαίου, τακτοποίηση ασφα¬ 
λιστικών ζητημάτων γενικώς, λύση υπαλληλικής ή οποι¬ 
οσδήποτε σχέσης εργασίας κλπ), κοινοποιώντας τις εκδι- 
δόμενες διοικητικές πράξεις στα αρμόδια όργανα υπηρε¬ 
σίες και ενδιαφερομένους. Τηρεί ενημερωμένους 
ατομικούς φακέλλους για όλο το προσωπικό, καθώς και 
για τους συνταξιούχουςτου Δήμου. Τηρεί μητρώατωντα- 
κτικών υπαλλήλων των συνταξιούχων και του προσωπι¬ 
κού με σχέση εργασίας ιδιωτικού δικαίου. Τηρεί διαρκώς 
ενημερωμένο πίνακα που εμφανίζει την οργανική διάρ¬ 
θρωση των υπηρεσιών του Δήμου και την κατανομή του 
προσωπικού στις αντίστοιχες θέσεις. Συντάσσει τους πί¬ 
νακες των υπαλλήλων ή άλλους παρεμφερείς πίνακες, 
εφόσον συντρέχει τέτοια περίπτωση. Συντάσσει τα απαι- 
τούμενα πιστοποιητικά, συγκεντρώνει τα απαραίτητα δι- 
καιολογητικά και προέρχεται στις αναγκαίες ενέργειες 
για την απονομή της σύνταξης και του μηνιαίου ισόβιου 
βοηθήματος του ΤΑΔΚΥ στους τακτικούς υπαλλήλους 
του Δήμου. Μεριμνά για την εφαρμογή των διατάξεων 
που αφορούν στην υπηρεσιακή γενικά κατάσταση του εν 
ενεργεία προσωπικού (τακτικού και με σχέση εργασίας 
ιδιωτικού δικαίου), καθώς και στην κατάσταση των συ¬ 
νταξιούχων του Δήμου. Ανακοινώνει στο προσωπικό τις 
εγκύκλιες διατάξεις και αποφάσεις του Δημάρχου, τις 
αναφερόμενες στην κατάσταση του προσωπικού και στην 
λειτουργία των υπηρεσιών. Ανακοινώνει στο προσωπικό 
το ισχύον κάθε φορά ωράριο εργασίας και επιβλέπει σε 
συνεργασία με τους Δ/ντές των υπηρεσιών, την ακριβή 
τήρησή του. Για την τήρηση του ωραρίου από το προσω¬ 
πικό που απασχολείται στις εξωτερικές υπηρεσίες του 
Δήμου, αρμόδιο τυγχάνει το αντίστοιχο τμήμα. Γνωστο¬ 
ποιεί στους υπαλλήλους και το εργατοτεχνικό προσωπικό 
του Δήμου τις ανατιθέμενες σ’ αυτούς υπηρεσίες σε τυ¬ 
χόν μη εργάσιμες ημέρες. Μεριμνά για την τακτική και 
έγκαιρη έκδοση μηχανογραφικών καταστάσεων για την 
πληρωμή των κάθε είδους αποδοχών του Δήμου. Εκδίδει 
τις ετήσιες βεβαιώσεις αποδοχών όλων των εργαζομέ- 
νωνγια την οικονομική χρήση της φορολογίας εισοδήμα¬ 
τος και φροντίζει για την αποστολή αυτών προς το ΚΕ- 
ΠΥΟ. Επιμελείται για την πληρωμή της μισθοδοσίας του 
προσωπικού, μέσω της, συνεργαζόμενης με το Δήμο, 
τράπεζας. Υπολογίζει, μέσω Η/Υ, τις εισφορές των ασφα- 
λιζομένων στο ΙΚΑ και λοιπά ταμεία και φροντίζει για την 
έκδοση των ατομικών δελτίων εισφορών. Επιμελείται την 
διαδικασία για την παρακράτηση και απόδοση των επι¬ 
βαλλόμενων στο προσωπικό προστίμων. Επιμελείται κα¬ 
θετί που ανάγεται στην σύνταξη των εκθέσεων υπηρεσια¬ 
κής ικανότητας του υπαλληλικού και εργατοτεχνικού 
προσωπικού του Δήμου και επιλαμβάνεται της αρχειακής 
ταξινόμησής τους. Κοινοποιεί στο γραφείο εκκαθάρισης 
δαπανών όλες τις επερχόμενες στους υπαλλήλους και το 
εργατοτεχνικό προσωπικό μισθολογικές μεταβολές. Ει- 
σηγείται ιεραρχικά κάθε θέμα που έχει σχέση με το προ¬ 
σωπικό του Δήμου γενικώς, τη διάρθρωση των υπηρε¬ 
σιών, τις αρμοδιότητες, τα καθήκοντα και φυσικά τον 
Ο.Ε.Υ του Δήμου. Υστερα από συνεννόηση με το Δήμαρ¬ 
χο και τον προϊστάμενο της Διοίκησης πληροφορεί το 
υπηρεσιακό συμβούλιο για κάθε υπόθεση που ανήκει 
στην αρμοδιότητά του, προβαίνει στις ενδεικνυόμενες 
ενέργειες πάνω στις απ’ αυτό εκδιδόμενες γνωμοδοτή¬ 
σεις ή αποφάσεις και εισηγείται αναλόγως στο Δήμαρχο, 

ενημερώνοντας περί των εισηγήσεών του αυτών, τον 
προϊστάμενο του τμήματος. Διεξάγει κάθε εργασία και εκ¬ 
δίδει τα δικαιολογητικά που απαιτούνται για την καταβο¬ 
λή των βοηθημάτων, πρόσθετης αποζημίωσης ή επιδομά¬ 
των στο προσωπικό του Δήμου γενικά. Συντάσσει και τη¬ 
ρεί σε ειδικό αρχείο, τις συμβάσεις του προσωπικού του 
Δήμου, με σχέση εργασίας ιδιωτικού δικαίου. Φροντίζει 
για την καλή λειτουργία των προγραμμάτων και μηχανη¬ 
μάτων Η/Υ, την τήρηση μηχανογραφημένων αρχείων και 
τη διατήρηση αυτών και γενικά ό,τι αφορά τη σωστή λει¬ 
τουργία του τμήματος. Φροντίζει επίσης για την εκπαί¬ 
δευση και ενημέρωση των υπαλλήλων του γραφείου, σε 
ό,τι αφορά την λειτουργία των προγραμμάτων Η/Υ για τις 
εργασίες που εκτελεί. 

54.ΤΜΗΜΑΔΗΜΟΤΙΚΗΣ ΚΑΤΑΣΤΑΣΗΣ 

Ο προϊστάμενος του τμήματος παραλαμβάνει την αλ¬ 
ληλογραφία που ανάγεται στην αρμοδιότητά του και δια¬ 
νέμει αυτή στους αρμόδιους υπαλλήλους. Φροντίζει για 
την εφαρμογή της νομοθεσίας που διέπει την σύνταξη και 
τήρηση του Μητρώου Αρρένων, του Δημοτολογίου και 
του Ληξιαρχείου. Ενεργεί για την εφαρμογή των υποχρε¬ 
ώσεων που απορρέουν από τη Νομαρχία περί στρατολο¬ 
γίας. Εποπτεύει την διεξαγωγή εργασίας σύνταξης των 
εκλογικών καταλόγων του Δήμου και έκδοσης των εκλο¬ 
γικών βιβλιαρίων των δημοτών, όπως ορίζεται κάθε φορά 
από την ισχύουσα εκλογική νομοθεσία. Μελετά και ειση- 
γείται τη λήψη μέτρων για την ενημέρωση και διευκόλυν¬ 
ση των κατοίκων του Δήμου να γίνουν δημότες και εκλο- 
γείςτου. Επιμελείται την εκτέλεση όλων των νόμων σχετι¬ 
κά με τη διεξαγωγή των Βουλευτικών, Δημοτικών, 
Νομαρχιακών και λοιπών εκλογών. Μεριμνά και εποπτεύ¬ 
ει τη γρήγορη και σωστή εξυπηρέτηση των πολιτών σε θέ¬ 
ματα που αφορούντο τμήμα του και επιλαμβάνεται δυσε¬ 
πίλυτων θεμάτων. Εισηγείται τη λήψη μέτρων για την εύ¬ 
ρυθμη λειτουργία του τμήματός του. 

541. ΓΡΑΦΕΙΟ ΔΗΜΟΤΟΛΟΓΙΟΥ, ΙΘΑΓΕΝΕΙΑΣ ΚΑΙ 
ΕΚΛΟΓΩΝ 

Ενεργεί κάθε υπηρεσία που σχετίζεται με την εγγραφή 
των δημοτών στα Δημοτολόγια και την απόκτηση της ελ¬ 
ληνικής ιθαγένειας από ξένους υπηκόους. 

Καταρτίζει και τηρεί βιβλία δημοτολογίου. Μεριμνά για 
την εφαρμογή των διατάξεων της ισχύουσας νομοθεσίας 
περί δημοτών και των νόμων περί ελληνικής ιθαγένειας. 
Συντάσσει τις απαιτούμενες πράξεις για τις εγγραφές και 
μεταβολές στα δημοτολόγια και ενεργεί για την υποβολή 
τους στη Νομαρχία για έγκριση, καθώς και για την κοινο¬ 
ποίηση αυτών όπου και όπως ο νόμος ορίζει. Συγκροτεί, 
συμπληρώνει καιτηρείτουςφακέλλουςτων εγγεγραμμέ¬ 
νων οικογενειών στο δημοτολόγιο του Δήμου. Εκδίδει 
από το δημοτολόγιο πιστοποιητικά προσωπικά και οικογε 
νειών, καθώς και βεβαιώσεις μόνιμης κατοικίας στους δη¬ 
μότες. Ενεργεί όλη την αλληλογραφία που έχει σχέση με 
το δημοτολόγιο και εκτελεί κάθε υπηρεσία που ανατίθεται 
στους Δήμους, σχετικά με τους συνταξιούχους δημότες 
γενικά. Εκτελεί κάθε εντολή που ανατίθεται στο Δήμο και 
έχει σχέση με την ενεργούμενη κάθε φορά αναθεώρηση 
των εκλογικών καταλόγων. Παραλαμβάνει και συμπλη¬ 
ρώνει τα δικαιολογητικά για την έκδοση ή διόρθωση εκλο¬ 
γικών βιβλιαρίων, τα υποβάλλει αρμοδίως και μετά την 
επιστροφή τους τα παραδίδει στους δικαιούχους εκλο¬ 
γείς. Τηρεί αντίγραφα των εκλογικών καταλόγων για την 


παροχή κάθε σχετικής πληροφορίας στους δημότες- 
εκλογείς. Εκτελεί κάθε εργασία που έχει σχέση με βου¬ 
λευτικές εκλογές, δημοτικές, καθώς και λοιπές εκλογές 
(Ευρωεκλογές, Νομαρχιακές κλπ). Εκτελείτις ανατιθέμε¬ 
νες εργασίες στο Δήμο σχετικά με τη γενική απογραφή 
του πληθυσμού. 

542. ΓΡΑΦΕΙΟ ΜΗΤΡΩΟΥ ΑΡΡΕΝΩΝ ΚΑΙ ΣΤΡΑΤΟΛΟΓΙΑΣ 

Χειρίζεται άλατα θέματα που σχετίζονται με την εγγρα¬ 
φή των αρρένων κατοίκων-δημοτών στα τηρούμενα από 
το Δήμο οικεία μητρώα, καθώς και με την στρατολογική 
τους κατάσταση. Καταρτίζει και τηρεί και αντίστοιχα βι¬ 
βλία αλλά και λεξικογραφικά ευρετήρια των εγγεγραμμέ¬ 
νων σ’ αυτά. Συντάσσει τους ετήσιους στρατολογικούς 
πίνακες και ενεργεί για τη δημοσίευση ή επίδοση όλων 
των πιστοποιητικών από τα Μητρώα Αρρένων. Ενεργεί 
όλη την αλληλογραφία που έχει σχέση με τα Μητρώα Αρ¬ 
ρένων. Τηρεί το αρχείο των αποφάσεων που εκδίδονται 
από το Υπουργείο και τη Νομαρχία για τις εγγραφές και 
όλες τις άλλες μεταβολές στα Μητρώα Αρρένων. Ενεργεί 
τη διαδικασία που απαιτείται για την εξακρίβωση των ανα- 
ζητούμενων κάθε φορά στρατευσίμων που είναι γραμμέ¬ 
νοι στα Μητρώα Αρρένων του Δήμου. 

55.ΤΜΗΜΑ ΛΗΞΙΑΡΧΕΙΟΥ 

Ο προϊστάμενος του τμήματος έχει την ευθύνη για την 
νόμιμη, έγκαιρη και σωστή διεκπεραίωση των υποθέσεων 
των αρμοδιοτήτων του τμήματός του. Για το σκοπό αυτό 
συνεργάζεται, βοηθά, συντονίζει και κατευθύνει τους 
υπαλλήλους που υπηρετούν στοτμήματου. Παραλαμβά- 
νει από το γενικό πρωτόκολλο την αλληλογραφία που 
αφορά το τμήμα και την μοιράζει σε κάθε αρμόδιο. Ειση- 
γείται στο Δημοτικό Συμβούλιο τα θέματα που αφορούν 
το τμήμα του. 

551. ΓΡΑΦΕΙΟ ΛΗΞΙΑΡΧΙΚΩΝ ΠΡΑΞΕΩΝ 

Η υπηρεσία του Ληξιαρχείου διεξάγεται με την άμεση και 
υπεύθυνη καθοδήγηση του προϊσταμένου αυτής, όπως άλ¬ 
λωστε αναφέρεται στη σχετική νομοθεσία. Τα υπηρεσιακά 
καθήκοντα του Ληξιαρχείου καθορίζονται ως εξής: 

- Μεριμνά για την προμήθεια, τη θεώρηση και την υπεύ¬ 
θυνη τήρηση των ληξιαρχικών βιβλίων. 

- Συντάσσει, καταχωρεί στα οικεία βιβλία τις ληξιαρχι¬ 
κές πράξεις γεννήσεων, βαπτίσεων, γάμων και θανάτων. 

- Συντάσσει, καταχωρεί στο προβλεπόμενο από το Νό¬ 
μο βιβλίο τις εκθέσεις βαπτίσεων, ονοματοδοσίας, διαζυ¬ 
γίων, μεταβολής θρησκεύματος, αναγνώρισης ή αποκή¬ 
ρυξης τέκνων κλπ, εφόσον τα γεγονότα αυτά συνέβησαν 
στην περιφέρεια του Ληξιαρχείου και δεν υπάρχει στα 
αντίστοιχα βιβλία αυτού συνταγμένη ληξιαρχική πράξη, 
στο περιθώριο της οποίας θα έπρεπε σ’ αυτή την περί¬ 
πτωση να καταχωρηθεί η μεταβολή. 

-Ανακοινώνει τις γεννήσεις, τις βαπτίσεις, τους γάμους, 
τους θανάτους και γενικά τις μεταβολές της προσωπικής 
κατάστασης των φυσικών προσώπων που συμβαίνουν 
στην περιφέρεια του Ληξιαρχείου: 

α) Στο Δήμο, αν τα παραπάνω γεγονότα αφορούν σε 
πρόσωπα γραμμένα στα δημοτολόγιά του ή στα μητρώα 
του και στα τέκνα αυτών και 

β) στους άλλους Δήμους ή Κοινότητες, αν τα γεγονότα 
αφορούν σε ετεροδημότες ή τα τέκνα αυτών. 

- Αποστέλλει αντίγραφα των συντασσομένων εκθέσεων 
βαπτίσεων και μεταβολής ή προσθήκης στοιχείων λη- 

ξιαρχικών πράξεων, στα Ληξιαρχεία στα οποία βρίσκονται 
συνταγμένες οι οικείες ληξιαρχικές πράξεις. 

- Αποστέλλει αντίγραφα των ληξιαρχικών πράξεων γεν¬ 
νήσεων αρρένων τέκνων, στους δημότες ή στις Κοινότη¬ 
τες που έχουν την μόνιμη κατοικία τους οι γονείς τους. 

- Συντάσσει ατομικά δελτία θανάτων για την Οικονομική 
Εφορία, καθώς και δελτία γεννήσεων, γάμων, θανάτων 
για ηνΕ.Σ.Υ. 

- Εκδίδει αντίγραφα, αποσπάσματα και πιστοποιητικά 
ληξιαρχικών πράξεων και των σχετικών με αυτές δημο¬ 
σίων εγγράφων που υπάρχουν στα αρχεία του. 

- Διεξάγει την υπηρεσιακή αλληλογραφία σ’ όλα τα θέ¬ 
ματα της αρμοδιότητάς του που περνιέται σε δικό του 
πρωτόκολλο. -Τηρείτο σχετικό αρχείο αυτής. 

- Μεριμνά για την επιθεώρηση των ληξιαρχικών βιβλίων 
από το αρμόδιο δικαστικό όργανο και τηρεί ειδικό φάκελ- 
λο των δελτίων επιθεώρησης. 

- Γενικά ενεργεί, σύμφωνα με την ισχύουσα κάθε φορά 
νομοθεσία «περί ληξιαρχικών πράξεων». 

- Εκτελεί όλα τα καθήκοντα του Δημάρχου ως Ληξιάρ- 
χου, που αναφέρονται στην υπάρχουσα νομοθεσία, συ¬ 
ντάσσει και υπογράφει τις ληξιαρχικές πράξεις γεννήσε- 
ως, βαπτίσεως, γάμων, θανάτων κλπ. 

- Μεριμνά για τη σχετική αλληλογραφία, μέσω Ο.Τ.Ε 
(1502) και αποστέλλει κάθε τρίμηνο ειδική κατάσταση στο 
Υπουργείο Εσωτερικών. 

- Εκδίδει τις άδειες ταφής. 

552. ΓΡΑΦΕΙΟ ΤΕΛΕΣΕΩΣ ΠΟΛΙΤΙΚΩΝ ΓΑΜΩΝ 

-Το γραφείο Πολιτικών γάμων ενεργεί τη διαδικασία και 
συμβάλλει στην τέλεση πολιτικών γάμων. 

- Συγκεντρώνει και ελέγχει όλα τα απαραίτητα δικαιο- 
λογητικά που αφορούν την έκδοση άδειας γάμου. -Μερι¬ 
μνά για την προετοιμασία τέλεσης των γάμων (τον τόπο 
και το χρόνο), καθώς και ότι άλλο επιβάλλει ο νόμος σχε¬ 
τικά με τους πολιτικούς γάμους. 

6. ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ 
60. ΓΡΑΦΕΙΟ ΔΙΕΥΘΥΝΤΗ 

Είναι το όργανο με επιμέλεια του οποίου ασκούνται 
όλες οι αρμοδιότητες που αφορούν την οικονομική διοί¬ 
κηση, διαχείριση και λογιστικό (απλογραφικό και διπλο¬ 
γραφικό) του Δήμου και αποτελεί τον σύμβουλο του Δη¬ 
μάρχου σε όλες τις παραπάνω αρμοδιότητες. Εισηγείται 
τον προϋπολογισμό, απολογισμό και ισολογισμό, ταμεια¬ 
κό προγραμματισμό του Δήμου, ενώπιον της Δημαρχια¬ 
κής Επιτροπής και του Δημάρχου. Προϊσταται όλων των 
υπηρεσιών που υπάγονται στη Δ/νση οικονομικών υπηρε¬ 
σιών. Λαμβάνει κάθε μέτρο που είναι απαραίτητο για τη 
σωστή λειτουργία των υπηρεσιών και γενικά υποστηρίζει 
όλα τα θέματα που χειρίζονται οι υπηρεσίες που υπάγο¬ 
νται σ’ αυτή τη διεύθυνση. 

61. ΤΜΗΜΑ ΛΟΓΙΣΤΗΡΙΟΥ - ΕΣΟΔΩΝ 

Ο προϊστάμενος του τμήματος ασχολείται με κάθε ερ¬ 
γασία που αφορά την κατάρτιση του προϋπολογισμού. 
Μελετά και εισηγείται την αναμόρφωση του προϋπολογι¬ 
σμού με την εγγραφή νέων εσόδων και χορήγηση ανα¬ 
πληρωματικών και εκτάκτωνπιστώσεων. Συγκεντρώνει 
τις στατιστικές πληροφορίες και δεδομένα που είναι χρή¬ 
σιμα για την πρόβλεψη του προϋπολογισμού. Εισηγείται 
μέτρα για την μείωση των δαπανών και την αύξηση των 
εσόδων. Μελετά και εισηγείται για κάθε απόφαση και οι¬ 


κονομική σύμβαση από τις οποίες επηρεάζεται ο προϋ¬ 
πολογισμός. Παρακολουθεί τις συμβάσεις από τις οποίες 
προβλέπεται η συμμε-τοχή του Δήμου στα κέρδη διαφό¬ 
ρων επιχειρήσεων και εκμεταλεύσεων. Τηρεί τα βιβλία 
του λογιστηρίου που προβλέπονται από το νόμο για την 
εκτέλεση του προϋπολογισμού και την κίνηση του δημο¬ 
τικού χρέους. Ενεργεί για την, σύμφωνα με το νόμο, εκ¬ 
καθάριση και εντολή των εξόδων του Δήμου. Εκδίδει τις 
καταλογιστικές αποφάσεις για ελλείμματα γενικώς που 
παρουσιάζονται στο Δήμο ή για ζημιές από άλλες αιτίες. 
Ελέγχει τη νομιμότητα και την πληρότητα των δικαιολο- 
γητικών και των παραστατικών στοιχείων γενικά κάθε δα¬ 
πάνης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα πλη¬ 
ρωμής τα οποία με την υπογραφή τους από τον προϊστά¬ 
μενο του τμήματος και από τα άλλα όργανα του Δήμου 
προωθούνται για εξόφληση από τον Ταμία. Λόγω της 
εφαρμογής του διπλογραφικού συστήματος, ενεργεί για 
την κατάρτιση οικονομικών καταστάσεων (απολογισμός, 
προϋπολογισμός, ισολογισμός, ταμειακός προγραμματι¬ 
σμός), μέσω των πληροφορικών συστημάτων, ελέγχει 
όλη την διεξαγωγή της λογιστικής και οικονομικής δρα¬ 
στηριότητας. Υποχρεούται να κάνει μηχανογραφική τή¬ 
ρηση βιβλίων ή να εκδίδει παραστατικά στοιχεία, σύμφω¬ 
να με τις προδιαγραφές του νόμου. 

611. ΓΡΑΦΕΙΟ ΛΟΓΙΣΤΗΡΙΟΥ 

Ασχολείται με το απλογραφικό και το διπλογραφικό λο¬ 
γιστικό σύστημα, όπως αυτό ισχύει στους Ο.Τ.Α. Ακολου¬ 
θεί τις γενικές αρχές της μηχανογραφικής τήρησης των 
βιβλίων και έκδοσης στοιχείων. Υποχρεούται να έχει ανα¬ 
λυτικό εγχειρίδιο χρήσης λογισμικού, να διαφυλάττει τα 
ηλεκτρομαγνητικά μέσα αποθήκευσης πληροφοριών μέ¬ 
χρι την εκτύπωση των δεδομένων τους. Διαχείριση των 
διαδικασιών, αρχείων και γενικά λογαριασμών του λογι¬ 
στικού συστήματος του Δήμου που αφορούν τα πραγμα- 
τοποιηθέντα έξοδα του Δήμου, σύμφωνα με τις ισχύου- 
σες διατάξεις. Εκδόσεις των χρηματικών ενταλμάτων 
πληρωμής μαζί με τα αντίστοιχα δικαιολογητικά/παρα- 
στατικά κάθε πληρωμής και έλεγχος των τελευταίων. 
Αποστολή των ενταλμάτων στο τμήμα Ταμείου για τη διε¬ 
νέργεια των πληρωμών. Κατάρτιση των μηνιαίων απολο¬ 
γιστικών καταστάσεων εισπραχθέντων και εισπρακτέων 
εσόδων, καθώς και των πληρωθέντων χρηματικών ενταλ¬ 
μάτων κατά κεφάλαια και άρθρατου προϋπολογισμού και 
στο τέλος κάθε έτους κατάρτιση του απολογισμού εσό- 
δων-εξόδων του Δήμου. Εξασφάλιση της ετοιμότητας 
του λογιστικού συστήματος για την παροχή στο Δήμαρχο 
και τους Δημοτικούς Συμβούλους της ακριβούς εικόνας 
εσόδων/εξόδων, οποτεδήποτε ζητηθεί. Διαχείριση των 
διαδικασιών, αρχείων και γενικά λογαριασμών του λογι¬ 
στικού συστήματος του Δήμου που αφορούν τις υποχρε¬ 
ώσεις και τις πραγματοποιούμενες πληρωμέςτου Δήμου. 
Κατάρτιση των περιοδικών καταστάσεων προς πληρωμή 
και των καταστάσεων πληρωθέντων εξόδων. Τήρηση αρ¬ 
χείων, κάθε είδους παραστατικών και αντίστοιχων δικαιο- 
λογητικών που χρησιμοποιούνται για την ενημέρωση του 
λογιστικού συστήματος του Δήμου. Παροχή κάθε είδους 
στοιχείων που ζητούνται από Δημόσιες/Ελεγκτικές υπη¬ 
ρεσίες, σύμφωνα με τις διαδικσίεςπου ισχύουν εκάστοτε. 

612. ΓΡΑΦΕΙΟΕΣΟΔΩΝ. 

Μελετά κάθε θέμα που αφορά την ανάπτυξη και βελ- 

τίωση των εσόδων του Δήμου. Εισηγείται και ενεργεί, 
σύμφωνα με το νόμο για την επιβολή των δημοτικών φό- 
ρων-τελών-δικαιωμάτων-εισφορών κλπ εσόδων για τη 
διαμόρφωση των κανονισμών επιβολής τους. Ασχολείται 
με την ανεύρεση της φορολογητέας ύλης και την βελτίω¬ 
ση της απόδοσης των εσόδων. Είναι υπεύθυνο για τον 
έλεγχο των στοιχείων βεβαίωσης κάθε δημοτικού εσό¬ 
δου, την έγκαιρη σύνταξη βεβαιωτικών καταλόγων και την 
αποστολή τους στον Ταμία για είσπραξη. Παρακολουθεί 
την απόδοση στο Δήμο των εσόδων από τους ΚΑΠ τα συ- 
νεισπραττόμενα τέλη και φόρους από ΔΕΗ και κάθε άλλο 
Οργανισμό. Επιμελείται σύμφωνα με το νόμο την κοινο¬ 
ποίηση των κάθε είδους εγγράφων, προσκλήσεων και ει¬ 
δοποιήσεων που αφορούν την βεβαίωση των δημοτικών 
εσόδων. Ενεργεί για την βεβαίωση των οίκοθεν εισπρατ- 
τομένωνεσόδωντου Δήμου. Εκτελεί κάθε προπαρασκευ¬ 
αστική εργασία που αφορά την διαγραφή ή επιστροφή 
αχρεωστήτως εισπραχθέντων φόρων, τελών, δικαιωμά¬ 
των εισφορών κλπ. Εκδίδει βεβαιώσεις και πιστοποιητικά, 
σύμφωνα με το νόμο άδειες πεζοδρομίων κλπ. Ενεργεί 
κάθε προπαρασκευαστική εργασία για την επιτροπή συμ¬ 
βιβασμού και την αποστολή των προσφυγών στα δικα¬ 
στήρια, αφού συμπληρώσειτο σχετικό φάκελλο. Ακολου¬ 
θεί τις γενικές αρχές της μηχανογραφικής τήρησης των 
βιβλίων και της έκδοσης στοιχείων που ισχύει κάθε φορά 
για τους Ο.Τ.Α. 

613. ΓΡΑΦΕΙΟ ΠΡΟΜΗΘΕΙΩΝ ΔΗΜΟΤΙΚΗΣ ΠΕΡΙΟΥΣΙΑΣ 
ΚΑΙ ΔΙΑΧΕΙΡΙΣΗΣ ΥΛΙΚΟΥ 

Οι προμήθειες αφορούν συνήθως κάθε φύσεως υλικά 
που απαιτούνται για την εκτέλεση τεχνικών έργων, επι¬ 
σκευών ή συντηρήσεων, σύμφωνα με το αντικείμενο της 
Δ/νσης Τεχνικών Υπηρεσιών (υλικά ενσωματωμένα στα 
έργα, ανταλλακτικά, λιπαντικά, καύσιμα, λιπάσματα, φυ¬ 
τοφάρμακα, κλπ). Μηχανήματα, κινητές συσκευές και μη¬ 
χανικές διατάξεις, τεχνικά συγκροτήματα, εργαλεία, έπι¬ 
πλα, μηχανές γραφείου κλπ πάγια στοιχεία. Υπηρεσίες 
που παρέχονται από τρίτους (μισθώσεις μεταφορικών μέ¬ 
σων και μηχανημάτων, ασφαλίσεις κλπ.). Αναλώσιμα είδη 
γραφείου (γραφική ύλη, έπιπλα κλπ). Ετοιμασία του προ¬ 
γράμματος προμηθειών σε συνεργασία με τις άλλες υπη¬ 
ρεσίες του Δήμου. Παρακολούθηση της υλοποίησης του 
προγράμματος αυτού και περιοδική ενημέρωση των εν¬ 
διαφερομένων υπηρεσιών του Δήμου. Φροντίδα για την 
τήρηση των διαδικασιών συγκέντρωσης των αιτήσεων 
αναγκών προμήθειας ειδών από τις επιμέρους διοικητι¬ 
κές ενότητες του Δήμου. Τήρηση των διαδικασιών για την 
έγκριση της σκοπιμότητας κάθε προμήθειας και των δια¬ 
δικασιών για την κατακύρωση των προς προμήθεια ειδών 
σε συγκεκριμένους προμηθευτές (Διακηρύξεις, διαγωνι¬ 
σμοί, λήψη προσφορών, αξιολόγηση προσφορών, πα¬ 
ραγγελίες ειδών κλπ). Παρακολούθηση της εκτέλεσης 
κάθε παραγγελίας μέχρι και της παραλαβής των παραγ- 
γελθέντων ειδών. Φροντίδα για τη σύσταση και υποστήρι¬ 
ξη της λειτουργίας Επιτροπών που συστήνονται για την 
κατάρτιση προδιαγραφών, τη διενέργεια διαγωνισμών, 
τη λήψη και αξιολόγηση των προσφορών, την παραλαβή 
των παραγγελομένων ειδών (ποσοτική/ποιοτική/εν λει- 
τουρ- γία παραλαβή/οριστική παραλαβή). Ετοιμασία πε¬ 
ριοδικών απολογισμών, προγραμμάτων προμηθειών ή 
απολογισμών, κατά περίπτωση, προμηθειών. Φροντίδα 
για την τήρηση των διαδικασιών χαρακτηρισμού υλικών 
εξοπλισμού, των αχρήστων ή υλικών που πλεονάζουν και 


τήρηση των διαδικασιών καταστροφής, απομάκρυνσης ή 
εκποίησης των υλικών αυτών. Διενέργεια ερευνών αγο¬ 
ράς για την τεκμηρίωση της διαθεσιμότητας των ειδών 
που ενδιαφέρουν το Δήμο και τη λήψη στοιχείων τιμών 
προμήθειας. Τήρηση αρχείου παγίων κινητών περιουσια¬ 
κών στοιχείων. Συγκέντρωση στοιχείων, διερεύνηση ανα¬ 
γκών και κατάρτιση των ετησίων προϋπολογισμών δαπα¬ 
νών λειτουργίας των υπηρεσιών του Δήμου και των αντί¬ 
στοιχων προϋπολογισμών εσόδων του Δήμου. 
Συντονισμός της διαδικασίας για την κατάρτιση των σχε¬ 
δίων προϋπολογισμών του Δήμου και μέριμνα για την πα¬ 
ρακολούθηση της εκτέλεσής τους. Συνεργασία με τις άλ¬ 
λες διοικητικές ενότητες της Δημοτικής υπηρεσίας για το 
σχεδίασμά και την εγκατάσταση διαδικασιών αμφίδρο- 
μης ενημέρωσης και ροήςτωνοικονομικώνπληροφοριών 
που σχετίζονται με την εκτέλεση του προϋπολογισμού 
των αναθεωρήσεών τους. Τήρηση των διαδικασιών και 
αρχείων για την παρακολούθηση της εξέλιξης των προη¬ 
γουμένων προϋπολογισμών. Καταγραφή των αποκλίσε¬ 
ων μεταξύ προϋπολογισθέντων και απολογιστικών μεγε¬ 
θών. Σύνταξη και υποβολή στη Διεύθυνση περιοδικών οι¬ 
κονομικών απολογιστικών στοιχείων, σύμφωνα με το 
σύστημα οικονομικής πληροφόρησης που εφαρμόζει ο 
Δήμος. 

614. ΓΡΑΦΕΙΟ ΔΗΜΟΤΙΚΟΥ ΚΟΙΜΗΤΗΡΙΟΥ 

Στην αρμοδιότητα του γραφείου κοιμητηρίου ανήκουν: 
Η επιμέλεια τήρησης των κάθε φορά ισχυόντων κανονι¬ 
σμών λειτουργίαςτου νεκροταφείου και η μέριμνα για την 
πιστή εφαρμογή των ισχυουσών υγειονομικών διατάξε¬ 
ων. Η επιμελημένη καθαριότητα του χώρου. Η συγκέ¬ 
ντρωση των αναγκαίων βεβαιωτικών στοιχείων. Η έκδοση 
των απαιτού μενών εντολών οίκοθεν και η έγκαιρη σύντα¬ 
ξη των προβλεπόμενων πινάκων για τη βεβαίωση και εί¬ 
σπραξη των τελών και δικαιωμάτων που προβλέπονται 
από τους ισχύοντες κάθε φορά κανονισμούς λειτουργίας 
του νεκροταφείου. Η τήρηση αριθμημένης καρτέλλας 
των εισπραττομένων τελών και δικαιωμάτων για κάθε τα¬ 
φή και φύλαξη οστών. Μετά την αρχική δήλωση αξίας τά¬ 
φου και την ολοκλήρωση της κατασκευής του συντάσσε- 
ται τυποποιημένη έκθεση από την Τεχνική Υπηρεσία για 
τον έλεγχο της δηλωθείσης αξίας και καταγράφεται το 
ποσό στην καρτέλλα. Η διοίκηση και διαχείριση γενικά 
του ναού του νεκροταφείου. Η εκτέλεση κάθε άλλης υπη¬ 
ρεσίας που προβλέπεται από τον πιό πάνω κανονισμό. Τα 
τεχνικής φύσεως έργα του νεκροταφείου εκτελούνται 
από την Τεχνική Υπηρεσία του Δήμου. 

62. ΤΜΗΜΑ ΕΙΔΙΚΗΣ ΤΑΜΙΑΚΗΣ ΥΠΗΡΕΣΙΑΣ 

Η Ταμιακή υπηρεσία του Δήμου διεξάγεται, σύμφωνα 
με τις διατάξεις του δημοτικού και κοινοτικού κώδικα και 
του διατάγματος »περίτου λογιστικού των Δήμων και Κοι¬ 
νοτήτων», όπως ισχύουν κάθε φορά. Καθήκοντα του Ειδι¬ 
κού Ταμία-Τμηματάρχη. Εισπράττει ο ίδιος ή με τους ει- 
σπράκτορες ή τα διαχειριστικά όργανα όλα τα έσοδα του 
Δήμου ή ό,τι άλλο έσοδο προκύψει κατά την διάρκεια του 
οικονομικού έτους. Για την είσπραξη των εσόδων του Δή¬ 
μου εφαρμόζονται κάθε φορά οι ισχύουσες διατάξεις 
«περί εισπράξεως των δημοσίων εσόδων» Εξοφλεί τα 
χρηματικά εντάλματα μέσα στα όρια του προϋπολογι¬ 
σμού ή τις τυχόν χορηγούμενες νέες πιστώσεις με απο- 
φάσειςτου δημοτικού συμβουλίου. Αποφασίζει για τη λή¬ 
ψη αναγκαστικών μέτρων (πλειστηριασμοί κλπ) κατά των 

οφειλετών του Δήμου. Εποπτεύει την υπηρεσία εισπρά¬ 
ξεων, ώστε όλες οι ενέργειες να γίνονται μέσα στις προ¬ 
θεσμίες που έχουν ορισθεί. Προσδιορίζει εγγράφως 
στους εισπράκτορες τα έσοδα που τους ανατίθεται να ει- 
σπράξουν, καθώς και την προθεσμία είσπραξής τους. 
Ασκεί ποινική δίωξη κατά των οργάνων που είναι επιφορ¬ 
τισμένα με την εκτέλεση ενταλμάτων προσωπικής κράτη¬ 
σης, όπου και όταν αυτό είναι επιτρεπτό, και σε περιπτώ¬ 
σεις που επιδεικνύεται απ’ αυτά ασυγχώρητη αμέλεια. 
Ακολουθεί τις αρχές της μηχανογραφικής τήρησης των 
βιβλίων και της έκδοσης στοιχείων που ισχύουν κάθε φο¬ 
ρά για τους Ο.Τ.Α. Υποχρεούται να έχει αναλυτικό εγχει¬ 
ρίδιο χρήσης λογισμικού και να διαφυλάττει τα ηλεκτρο¬ 
νικά μέσα αποθήκευσης πληροφοριών μέχρι την εκτύπω¬ 
ση των δεδομένων τους. Υποβάλλει κάθε μήνα στο 
Δήμαρχο και τη δημαρχιακή επιτροπή λογαριασμό εσό- 
δων-εξόδων. Σε αυτούς εμφανίζονται κατά είδος τα βε- 
βαιωθέντα έσοδα, οι πραγματοποιηθείσες εισπράξεις και 
τα απομένοντα για είσπραξη έσοδα, καθώς και οι ενεργη- 
θείσες πληρωμές, τα υπόλοιπα πληρωτέα και το εναπο- 
μένον χρηματικό υπόλοιπο. Λογοδοτεί στο Ελεγκτικό Συ¬ 
νέδριο για τον εαυτό του και για τα υπαγόμενα σ’ αυτόν ει- 
σπρακτορικά και διαχειριστικά όργανα. Ασκεί όλες τις 
αρμοδιότητες του ειδικού Ταμία που αναφέρονται παρα¬ 
πάνω και για τα νομικά πρόσωπα δημοσίου δικαίου του 
Δήμου που έχουν το ίδιο λογιστικό. 

621. ΓΡΑΦΕΙΟ ΕΙΣΠΡΑΞΕΩΝ 

Διεξάγει κάθε εργασία που σχετίζεται με την είσπραξη 
των εσόδων του Δήμου. Εισπράττει μετά αρμόδια όργα¬ 
νά του κάθε έσοδο του Δήμου. Τηρεί όλα τα βιβλία που 
προβλέπονται από το λογιστικό ή από τυχόν εσωτερικούς 
κανονισμούςτου Δήμου. Ενημερώνειτους φορολογικούς 
καταλόγους, όπως αυτοί τηρούνται από καταθέσεις εσό¬ 
δων ή διαγραφές των φορολογουμένων. Καλεί τους φο¬ 
ρολογούμενους με τον τρόπο που προβλέπουν οι διατά¬ 
ξεις του νόμου για την εκπλήρωση των υποχρεώσεών 
τους. Ενεργείτη νόμιμη διαδικασία για την άσκηση από το 
νόμο οριζόμενων αναγκαστικών μέτρων. Συντάσσει και 
υποβάλλει περιοδικές καταστάσεις εισπράξεων. 

622. ΓΡΑΦΕΙΟ ΠΛΗΡΩΜΩΝ 

Παραλαμβάνει τα χρηματικά εντάλματα από το Λογι¬ 
στήριο του Δήμου. Ελέγχει τα εντάλματα πριν την εξό¬ 
φλησή τους από τον ειδικό Ταμία: 
α) Για τη νομιμότητα της υπογραφής τους, 
β) την πληρότητα των δικαιολογητικών τα οποία 
συνοδεύουν τα χρηματικά εντάλματα, 
γ) την έκδοση του εντάλματος σε βάρος και εντός των 
ορίων της νόμιμα χορηγηθείσης πίστωσης. 

Τηρεί όλα τα βιβλία που προβλέπονται από το λογιστι¬ 
κό. Συντάσσει και υποβάλλει περιοδικές καταστάσεις 
πληρωμών. Αποδίδει έγκαιρα τις ασφαλιστικές εισφορές 
στα Ταμεία και κάθε άλλη είσπραξη υπέρ του Δημοσίου ή 
τρίτου από φόρους, τέλη κλπ. Με την ευθύνη του ειδικού 
Ταμία, ενεργείτις δοσοληψίες, μέσω των τραπεζών με με¬ 
τρητά ή επιταγές. 

623. ΓΡΑΦΕΙΟ ΔΙΟΙΚΗΤΙΚΗΣ ΕΚΤΕΛΕΣΗΣ 

Εκδίδονται παραγγελίες για αναγκαστικές κατασχέσεις 
κινητής ή ακίνητης περιουσίας. Παρακολουθούνται οι εκ- 
διδόμενες κατασχέσεις του δικαστικού επιμελητή. Ενερ- 
γείται η αποστολή εγγράφων στα διάφορα υποθηκοφυ¬ 
λακεία για παραγγελίες που επιστράφηκαν βεβαιωμένες. 


Ενεργείται η έκδοση προγραμμάτων πλειστηριασμού. 
Χορηγούνται έγγραφα για άρση της κατάσχεσης για τις 
εκθέσεις κατασχέσεως που έχουν εξοφληθεί. 

63.ΤΜΗΜΑ ΜΗΧΑΝΟΡΓΑΝΩΣΗΣ ΚΑΙ 
ΜΗΧΑΝΟΓΡΑΦΗΣΗΣ. 

Ο προϊστάμενος του τμήματος ασχολείται με την οργά¬ 
νωση και καλή λειτουργία του τμήματός του. Την κατανο¬ 
μή εργασίας, με κριτήριο τις ανάγκες του Δήμου και στό¬ 
χο την ομαλή και απρόσκοπτη λειτουργία του. Τη διαρκή 
επικοινωνία με προϊσταμένους άλλωντμημάτων, αλλά και 
αρμοδίων υπαλλήλων, καταγράφοντας τις ανάγκες του 
κάθε τομέα. Εκπόνηση μελετών, πρόταση προς τη διοίκη¬ 
ση και υλοποίηση αποφάσεων. Τα καθήκοντα των στελε¬ 
χών του τμήματος καθορίζονται από τον προϊστάμενο κα¬ 
τά περίσταση, λόγω της φύσεωςτου αντικειμένου, με κρι¬ 
τήριο τις τρέχουσες ανάγκες και τα παρουσιαζόμενα 
στην πράξη προβλήματα, έτσι ώστε να υλοποιούνται οι 
στόχοι που περιγράφονται παρακάτω. Το Τμήμα Μηχα¬ 
νοργάνωσης και Μηχανογράφησης θα αποτελείται από: 

631. ΓΡΑΦΕΙΟ ΑΝΑΛΥΣΗΣ ΚΑΙ ΠΡΟΓΡΑΜΜΑΤΙΣΜΟΥ 
ΕΦΑΡΜΟΓΩΝ 

Με καθήκοντα: 

- Την καταγραφή των αναγκών εκάστου τομέα του Δή¬ 
μου, την εκπόνηση μελέτης συναρτήσει αυτών. 

- Τη δημιουργία νέων εφαρμογών (λογισμικού) από τα 
στελέχη του, όταν αυτό κρίνεται απαραίτητο. 

- Την εκπαίδευση του προσωπικού επί των εφαρμογών, 
με στόχοτηνομαλήλειτουργίατου Δήμου και τη βέλτιστη 
απόδοση τωντμημάτωντου. 

- Τη διαρκή στήριξη των χρηστών σε επίπεδο παραγω¬ 
γής, μέσω Η/Υ (πιστοποιητικά, μισθοδοσία, εντάλματα, 
αποθήκες υλικού, σχέδια Πολιτικών Μηχανικών, πολεο¬ 
δομικά σχέδια, επικοινωνία με τους δημότες κλπ) και την 
επίλυση προβλημάτων, που προκύπτουν στην πράξη και 
αφορούν το λογισμικό. 

- Την διαρκή επιμόρφωση των στελεχών του ιδίου τμή¬ 
ματος, με στόχο τη δυνατότητα παρακολούθησης νέων 
εξελίξεων και εφαρμογών. 

632. ΓΡΑΦΕΙΟ ΤΕΧΝΙΚΗΣ ΥΠΟΣΤΗΡΙΞΗΣ 

Με καθήκοντα: 

- Την έρευνα της αγοράς επί του αντικειμένου και την 
προμήθεια του κατάλληλου εξοπλισμού σε ΙιαΓάνναΓθ και 
εοίίνναΐ'θ. 

- Την επίλυση προβλημάτων, που προκύπτουν στην 
πράξη και αφορούν βλάβες του τεχνολογικού εξοπλι¬ 
σμού. 

- Την επιμόρφωση των στελεχών του ιδίου τμήματος με 
στόχο τηδυνατότητα παρακολούθησης νέων εξελίξεων 
και τεχνολογιών, την εγκατάστασή τους στο Δήμο, με συ- 
νέπειεα τον εκσυγχρονισμό, καθώς και άλλες υποχρεώ¬ 
σεις, οι οποίες απορρέουν από τη φύση του αντικειμένου. 

7. ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ 
ΠΟΛΕΟΔΟΜΙΑΣ 

70. ΓΡΑΦΕΙΟ ΔΙΕΥΘΥΝΤΗ 

Ο Δ/ντής Τεχνικών Υπ/σιών είναι ο τεχνικός σύμβουλος 
της διοίκησης του Δήμου και συνεργάζεται απευθείας με 
το Δήμαρχο, το Γενικό Γραμματέα, το δ/ντή Διοικητικών 
και Οικονομικών Υπ/σιών, τον δ/ντή Περιβάλλοντος και 
τους πρ/νους όλων των τμημάτων του Δήμου, όταν είναι 
αναγκαίο. Διευθύνει, συντονίζει, δίνειτις απαραίτητες κα- 

τευθύνσεις και εντολές και ελέγχει την εφαρμογή τους, 
καθώς και τη γενικότερη λειτουργία των τμημάτων. Ειση- 
γείται τον προγραμματισμό όλων των έργων του Δήμου. 
Παρακολουθεί και φροντίζει την πορεία των έργων και 
αναθέτει σε οποιοδήποτε τμήμα ή γραφείο, ανεξάρτητα 
από αρμοδιότητα, τυχόν έκτακτες ή επείγουσες υπηρε¬ 
σίες που είναι απαραίτητες για την εύρυθμη εκτέλεση των 
έργων και την ομαλή λειτουργία της υπηρεσίας. Ενημε¬ 
ρώνεται επί των τεχνικών έργων των νομικών προσώπων 
του Δήμου, των δημοτικών επιχειρήσεων, καθώς και όλων 
των φορέων που ασκούν τεχνικές δραστηριότητες μέσα 
στα όρια του Δήμου ή που ασκούν τεχνικές δραστηριότη¬ 
τες με επιρροή στην πόλη, ώστε να μπορεί να παρέχει τις 
τεχνικές του γνώμες. Ελέγχει την κανονική απορρόφηση 
των πιστώσεων και εισηγείται σε συνεργασία με τις οικο¬ 
νομικές υπηρεσίες ανάλογα μέτρα. Φροντίζει για την κά¬ 
λυψη των αναγκών της Διεύθυνσής του, σε προσωπικό, 
μηχανήματα κ.λπ. Εχει την τελική ευθύνη εισήγησης στο 
Δήμαρχο, για θέματα της Δ/νσής του, όπου απαιτείται 
απόφαση Δημοτικού Συμβουλίου. Παραλαμβάνειτην αλ¬ 
ληλογραφία που αφορά την Τεχνική Υπηρεσία και την δια¬ 
νέμει στα αρμόδια τμήματα. Τηρεί χωριστό αρχείο της 
υπηρεσίαςτου με αρχειοθέτηση των σχετικών εγγράφων. 

71.ΤΜΗΜΑ ΠΟΛΕΟΔΟΜΙΑΣ 

Ο προϊστάμενος του τμήματος ασκεί όλες τις πολεοδο- 
μικές αρμοδιότητες που παραχωρούνται με το νόμο κάθε 
φορά στο Δήμο. Συντονίζει, παρακολουθεί, επιβλέπει και 
προωθεί κάθε θέμα της αρμοδιότητάς του. Ζητά από το 
Γραφείο Μελετών τη σύνταξη οικονομοτεχνικών μελε¬ 
τών, που αφορούν την εκπόνηση τοπογραφικών, ρυμοτο¬ 
μικών, υψομετρικών, κτηματογραφικών και γενικά πολεο- 
δομικών και αρχιτεκτονικών μελετών. 

711. ΓΡΑΦΕΙΟ ΤΡΟΠΟΠΟΙΗΣΕΩΝ ΠΡΑΞΕΩΝ 
ΑΝΑΛΟΓΙΣΜΟΥ ΠΟΛΕΟΔΟΜΙΚΩΝ ΕΦΑΡΜΟΓΩΝ 
ΚΑΙ ΑΠΑΛΛΟΤΡΙΩΣΕΩΝ 

Συντάσσει διαγράμματα εφαρμογής και διαγράμματα 
διαμορφωμένης κατάστασης (αντί των τεχνικών εκθέσε¬ 
ων). Προβαίνει σε διαπίστωση ασυμφωνίας μεταξύ του 
εγκεκριμένου σχεδίου και εφαρμοσθέντος στο έδαφος 
και τη διορθώνει, όταν είναι σε μικρό βαθμό, αλλιώς την 
προωθεί για τροποποίηση (Δ/γμα 18.10.1925ΦΕΚ322Α). 
Παρέχει πληροφορίες (έγγραφα και προφορικά) σε ό,τι 
αφορά την εφαρμογή του Γ.Ο.Κ και γενικά της πολεοδο- 
μικής νομοθεσίας (άρθρο 129 Γ.Ο.Κ). Εξετάζει την οικο- 
δομησιμότητα των εκτός σχεδίου γηπέδων για την έκδο¬ 
ση των σχετικών βεβαιώσεων. Ελέγχει τα τοπογραφικά 
διαγράμματα που προορίζονται για σύνταξη πράξεων τα- 
κτοποιήσεως και αναλογισμού, όσον αφορά την ακρίβειά 
τους, ως προς την υφιστάμενη κατάσταση, την ισχύουσα 
ρυμοτομία και τους όρους δόμησης. Ελέγχει τις οικοδο¬ 
μές από άποψη ορθής εφαρμογής ρυμοτομικών και οικο¬ 
δομικών γραμμών. Ελέγχει τα τοπογραφικά διαγράμματα 
για έκδοση οικοδομικών αδειών, όσον αφορά την ορθό- 
τητά τους, ως προς το εγκεκριμένο σχέδιο, την εφαρμο¬ 
γή του, τους όρους δόμησης και περιορισμούς δόμησης 
και τις προδιαγραφές συντάξεώςτους. Τηρεί αρχείο: 

α) Χαρτών και ρυμοτομικών διαγραμμάτων, 

β) διαταγμάτων, 

γ) πινακίδων εφαρμογής εγκεκριμένων ρυμοτομικών 
σχεδίων, 

δ) όρων δόμησης, 

ε) τεχνικών εκθέσεων και διαγραμμάτων εφαρμογής. 


Παρέχει πληροφορίες και εκδίδει βεβαιώσεις και όρους 
δόμησης και χορηγεί αντίγραφα τεχνικών εκθέσεων, δια¬ 
γραμμάτων εφαρμογής και σχεδίων. Επιβλέπει τοπογρα- 
φικές εργασίες στα πλαίσια της Ε.Π.Α. Διενεργεί αυτο¬ 
ψίες για την υλοποίηση των παραπάνω (όπου χρειάζεται), 
για εξέταση καταγγελιών. Απαντά σε ερωτήματα πολιτών 
και εκδίδει βεβαιώσεις σχετικά με την αρτιότητα και το οι¬ 
κοδομήσιμο των οικοπέδων τους για έκδοση αδείας οικο¬ 
δομής, αγοραπωλησίας ή απαλλαγής από φορολογικές 
επιβαρύνσεις (Γ.Ο.Κ). Γνωμοδοτεί σχετικά με την ανάγκη 
τακτοποίησης οικοπέδων σε φάκελλο, δικαιολογητικών, 
εκδίδει άδεια οικοδομής (Γ.Ο.Κ). Συντάσσει εγγράφως 
προσκλήσεις, προπαρασκευαστικά για τη σύνταξη πρά¬ 
ξεων τακτοποιήσεως, προσκυρώσεως και αναλογισμού 
αποζημιώσεως, λόγω ρυμοτομίας. Συντάσσει πράξεις 
τροποποιήσεως προσκυρώσεως και αναλογισμού αποζη¬ 
μιώσεως, λόγω ρυμοτομίας και τις κοινοποιεί στους εν¬ 
διαφερομένους. Συντάσσει μελέτη τυχόν ενστάσεων που 
υποβάλλονται κατά των πράξεων και επικυρώνει τις πρά¬ 
ξεις με απόφαση. Κοινοποιεί τις αποφάσεις Νομάρχου, 
Υπουργού καιΣ.τ.Ε στους ενδιαφερομένους. Αποστέλλει 
αποφάσεις για δημοσίευση στην Εφημερίδα της Κυβέρ¬ 
νησης που αφορούν αναγνώριση προ του 1923 (Δ/γμα 
1923). Συντάσσει αποφάσεις αναγνώρισης οικοδομήσι¬ 
μου αποκεκλεισμένων οικοπέδων (Δ/γμα 1923). Παρακο¬ 
λουθεί και επιβλέπει τη σύνταξη των πολεοδομικών μελε¬ 
τών των πράξεων εφαρμογής του γενικού πολεοδομικού 
σχεδίου καιτων μελετών αναθεώρησήςτου εγκεκριμένου 
ρυμοτομικού σχεδίου στα πλαίσια της επιχείρησης πολε- 
οδομικής ανασυγκρότησης (Ε.Π.Α). Ασχολείται με την 
διαδικασία τροποποίησης των εγκεκριμένων ρυμοτομι¬ 
κών σχεδίων. Ασχολείται με την έκδοση βεβαιώσεων οι- 
κοδομησιμότητας των οικοπέδων των περιοχών που εντά¬ 
χτηκαν στο σχέδιο πόλεως, βάσει του Ν.1337/83. Προω¬ 
θεί τη διαδικασία εγκρίσεως οδών προϋφισταμένων του 
έτους 1923. 

712. ΓΡΑΦΕΙΟ ΕΚΔΟΣΗΣ ΟΙΚΟΔΟΜΙΚΩΝ ΑΔΕΙΩΝ 

Ενεργεί τον προέλεγχο για έκδοση οικοδομικών αδει¬ 
ών. Ελέγχειτις μελέτες και εκδίδειτις οικοδομικές άδειες. 
Εκδίδει άδειες περιτοιχίσεως, κατεδαφίσεως, επιχωμα- 
τώσεως και κοπής δέντρων (Ν.1337/83). Προβαίνει στον 
στατιστικό έλεγχο των μελετών για έκδοση οικοδομικών 
αδειών (π.δ 910/77). Ελέγχειτις ηλεκτρομηχανολογικές 
μελέτες εκδιδομένων αδειών, σύμφωνα με τον Γ.Ο.Κ. 
Ελέγχειτις μελέτες θερμομόνωσης εκδιδομένων οικοδο¬ 
μικών αδειών (Ν.Δτης 4-7-79). Ελέγχει τη θερμομόνωση 
ανεγειρομένων οικοδομών (άρθρο2παρ. 4του Π.Δτης4- 
7-79 « περί εγκρίσεως κανονισμού για την θερμομόνωση 
κτιρίων). Τηρεί αρχείο οικοδομικών αδειών. Ελέγχει τα 
φορολογικά και αποφαίνεται για την έγκριση έκδοσης οι¬ 
κοδομικών αδειών. Συντάσσει τις πράξεις έγκρισης εκτε- 
λεσθεισών οικοδομικών εργασιών. Ελέγχειτις οικοδομές 
για θεώρηση των οικοδομικών αδειών (αυτοψίες, τρόπο 
έκδοσης αδειών). Επιβάλλει μέτρα ασφαλείας σε οικοδο¬ 
μές (13.4.1929, 10.9.83) Ν.1396, ΦΕΚ 126 Α’). Επιλαμβά¬ 
νεται κάθε θέματος σχετικού με την στατική επάρκεια των 
οικοδομών. Διαπιστώνει τις βλάβες, λόγω υγρασίας, στα¬ 
τικής ανεπάρκειας φέροντος οργανισμού. Διαπιστώνει 
την επικινδυνότητα των οικοδομών. 

713. ΓΡΑΦΕΙΟ ΑΥΘΑΙΡΕΤΩΝ ΚΑΙ ΕΠΙΚΙΝΔΥΝΩΝ 
ΚΑΤΑΣΚΕΥΩΝ 

Ελέγχει οικοδομικές εργασίες. Συντάσσει εκθέσεις αυ- 

τοψίας για κατεδάφιση αυθαιρέτων. Εξετάζει ενστάσεις 
κατά εκθέσεων αυτοψίας αυθαιρέτων από επιτροπή. 
Προβαίνει στην κατεδάφιση αυθαιρέτων, (σε περίπτωση 
αυτοφώρου) μετά τη διαδικασία, χωρίς προειδοποίηση. 
Ενεργεί την διαδικασία επιβολής προστίμων αυθαίρετων 
και εισφοράς (απόφαση-εισήγηση σε συμβούλιο-οριστι- 
κή απόφαση-βεβαίωση στο δημοτικό ταμείο). Εισηγείται 
για έκδοση αποφάσεως. Παραλαμβάνει δηλώσεις και 
ενεργεί τις διαδικασίες (Επιτροπές Αποφάσεις Νομάρχη) 
για εξαιρέσεις από κατεδάφιση αυθαιρέτων. Ενεργεί τη 
διαδικασία επιβολής κυρώσεων σε περιπτώσεις αλλοιώ- 
σεως αρχιτεκτονικών, καλλιτεχνικών και στατικών στοι¬ 
χείων, διατηρητέων κτιρίων. Εξετάζει τα επικίνδυνα από 
απόψεως υγιεινής θέματα υγρασιών κλπ και τηρεί την 
σχετική διαδικασία. Ερχεται σε επαφή με νομαρχιακές 
υπηρεσίες (π.χΔ/νση υγιεινής Βιομηχανίας) με πιθανότη¬ 
τα κοινής ενεργοποίησης μετά παραλαβή διαμαρτυριών 
πολιτών, ψηφισμάτων παρατηρήσεων και άλλων σχετι¬ 
κών εγγράφων. Συλλέγει περιβαλλοντικά στοιχεία για την 
αποτύπωση της κατάστασης που κυριαρχεί στο Νομό και 
διατυπώνει προτάσεις στην κεντρική υπηρεσία με σκοπό 
την χάραξη πολιτικής. Παρέχει περιβαλλοντική πληροφό¬ 
ρηση σε διάφορους άλλους φορείς και συνεργάζεται με 
τους υπόλοιπους φορείς της Πολεοδομίας για θέματα 
κοινού ενδιαφέροντος (π.χάρθρο 99του Γ.Ο.Κ). 

72.ΤΜΗΜΑ ΜΕΛΕΤΩΝ ΚΑΙ ΚΑΤΑΣΚΕΥΗΣ ΕΡΓΩΝ 

Ο προϊστάμενος του τμήματος συντάσσει όλες τις οικο¬ 
νομοτεχνικές μελέτες για την εκτέλεση έργων και μελε¬ 
τών έργων τοπογραφικών, αρχιτεκτονικών, κηποτεχνι- 
κών, φωτισμού που περιλαμβάνονται στο τεχνικό πρό¬ 
γραμμα του Δήμου και στο πρόγραμμα προμηθειών γιατο 
επόμενο έτος. Συντάσσει προμελέτες και συγκεντρώνει 
προκαταρκτικά στοιχεία για τη σύνταξη ενός ιεραρχημέ¬ 
νου μακροπρόθεσμου προγραμματισμού που εκπονεί με 
πρωτοβουλία και ευθύνη του σε συνεννόηση με τη διοί¬ 
κηση του Δήμου. Τηρεί αρχείο μελετών και κατασκευών 
όλων γενικά των δικτύων έργων υποδομής της περιοχής 
του Δήμου, αποχέτευση, ΔΕΗ, ΟΤΕ, ΕΥΔΑΠ κλπ. Ενημε¬ 
ρώνει ανελλειπώςτο αρχείο αυτό, ώστε σε κάθε στιγμή να 
υπάρχει πλήρης παράσταση των τηρουμένων από την 
υπηρεσία στοιχείων. Συγκεντρώνει και αξιοποιεί όλα τα 
αναγκαία στοιχεία για τη σωστή μελέτη κάθε είδους έρ¬ 
γων που επιβάλλεται να εκτελεστούν στο Δήμο για την κα¬ 
λυτέρευση των συνθηκών διαβίωσης των κατοίκων της 
πόλης του Ηρακλείου. Συνεργάζεται μέσω της διοίκησης 
με όλους τους φορείς για το σκοπό αυτό. Συσχετίζει τα 
δημοτικά έργα που εκτελούν ή πρόκειται να εκτελέσουν 
άλλοι φορείς στην περιφέρεια του Δήμου. Γνωμοδοτεί σε 
κάθε περίπτωση για την τροποποίηση μελέτης εκτέλεσης 
του έργου. Συντάσσει και χορηγεί βεβαιώσεις που έχουν 
σχέση με τις αρμοδιότητες του γραφείου. Παραλαμβάνει 
τις μελέτες που έχουν συντάξει τα γραφεία μελετών, 
ενεργεί για τη δημοπράτηση, ανάθεση ή εκτέλεση με αυ¬ 
τεπιστασία των έργων που περιλαμβάνονται στον προϋ¬ 
πολογισμό. Επιβλέπει ή εκτελεί τα έργα που γίνονται με 
αυτεπιστασία ή ανάθεση. Επιβλέπει τα έργα που εκτε- 
λούνται από το Δήμο με δημοπρασία. Ενεργεί τις ανα¬ 
γκαίες προμήθειες για την εκτέλεση των έργων αρμοδιό- 
τητάς του, σύμφωνα με τις ισχύουσες κάθε φορά σχετι¬ 
κές διτάξεις. Για κάθε έργο που επιβλέπεται ή εκτελείται 
από αυτό ενεργεί για την εγκατάσταση των αναδοχών, τις 
προμήθειες και μεταφορές, τις εργασίες, την παρακο¬ 


λούθηση της ομαλής εξέλιξης της κατασκευής, τη σύντα¬ 
ξη επιμετρήσεων, τη συλλογή συναφών προς τα έργα 
στοιχείων για τη σύνταξη των συγκριτικών πινάκων, τη συ¬ 
γκρότηση των προβλεπομένων από το νόμο επιτροπών 
παραλαβήςτωνπρομηθειών και των έργων τελικά από κά¬ 
θε άλλη πράξη προβλεπόμενη που θεωρείται όμως ανα¬ 
γκαία για την τεχνική και οικονομική κάλυψη των έργων 
και τη λογιστική δικαιολόγηση δαπανών. Τηρείτο αρχείο 
με τις προθεσμίες, εισηγούμενο στη διοίκηση του Δήμου, 
σε περίπτωση που θα διαπιστωθεί οποιαδήποτε καθυστέ¬ 
ρηση, τη λήψη για κάθε περίπτωση των επιβαλλόμενων 
μέτρων. 

721. ΓΡΑΦΕΙΟ ΜΕΛΕΤΩΝ 

Συντάσσει τις μελέτες όλων των έργων που περιλαμβά¬ 
νονται στο τεχνικό πρόγραμμα του Δήμου και τις ενερ- 
γούμενες προμήθειες, όπου τούτο είναι αναγκαίο. Ενερ¬ 
γεί τις διαδικασίες για την έγκριση των μελετών. Γ ια την 
ορθή και ολοκληρωμένη σύνταξη των μελετών εκτέλεσης 
έργων, συνεργάζεται εκτός από τους αρμόδιους διοικητι¬ 
κούς και υπηρεσιακούς παράγοντες του Δήμου και με κά¬ 
θε άλλη Αρχή ή υπηρεσία. Τηρεί βιβλίο μελετών στο οποίο 
κατά αύξοντα αριθμό και ημερομηνία περάτωσης αυτών 
καταχωρούνταιοισυντασσόμενες μελέτες αριθμούμενες 
αντιστοίχως. Τηρεί ταξινομημένο αρχείο όλων των μελε¬ 
τών του Δήμου. Συντάσσει τις μελέτες κυκλοφορίας και 
εισηγείται την έγκριση και εφαρμογή τους, καθώς και την 
εκτέλεση έργων σήμανσης και φωτεινών σηματοδοτήσε¬ 
ων ως και ελεγχομένων καταστάσεων γενικά. 

722. ΓΡΑΦΕΙΟ ΕΡΓΩΝ 

Ενεργεί τις διαδικασίες για την διεξαγωγή των δημο¬ 
πρασιών ανάδειξης των αναδοχών εκτέλεσης των έργων 
ή της ανάθεσης αυτών. Για κάθε έργο που εκτελείται από 
το Δήμο, ενεργεί για την εγκατάσταση των αναδοχών, τις 
εργασίες της παρακολούθησης της ομαλής εξέλιξης της 
κατασκευής, τη σύνταξη επιμετρήσεων, τη συλλογή συ¬ 
ναφών προς τα έργα στοιχείων για τη σύνταξη των συ¬ 
γκριτικών πινάκων τη συγκρότηση των προβλεπομένων 
από το νόμο επιτροπών παραλαβής των προμηθειών και 
των έργων τελικά και κάθε άλλη πράξη προβλεπόμενη ή 
μη θεωρούμενη όμως αναγκαία για την τεχνική και οικο¬ 
νομική κάλυψη των έργων και τη λογιστική δικαιολόγηση 
των δαπανών τους. Εκτελεί με τις νόμιμες διαδικασίες τα, 
με αυτεπιστασία, κατασκευαζόμενα έργα, προβαίνουν 
έγκαιρα στις απαιτούμενες προμήθειες και μεταφορές. 
Τηρεί αρχείο των φακέλλων των περαιουμένων συναφών 
έργων και ενεργεί για την, μέσα στις νόμιμες προθεσμίες, 
πραγματοποίηση της παραλαβής τους, εισηγούμενο, σε 
περίπτωση που θα διαπιστωθεί οποιαδήποτε καθυστέρη¬ 
ση στο Δήμαρχο, τη λήψη των, για κάθε περίπτωση, επι¬ 
βαλλόμενων μέτρων. Εχει την ευθύνη για την τήρηση των 
ιδίων διαδικασιών και όσον πέρα από αυτές προβλέπεται 
για την εκτέλεση διαφόρων έργων τέχνης (ηρώων, γλυ¬ 
πτών αναπαραστάσεων κλπ). Επιμελείται τη συντήρηση 
και την ομαλή λειτουργία των δημοτικών καταστημάτων 
γενικώς, από τεχνική άποψη. Τηρεί και ενημερώνει ανελ- 
λειπώς ειδική καρτέλλα για κάθε έργο, στην οποία εμφα¬ 
νίζεται με λεπτομέρειες η οικονομολογιστική κίνηση και 
κάλυψη του έργου. Ενημερώνει ιεραρχικά και αμέσως το 
Δήμαρχο για τυχόν διαπιστούμενες αδυναμίες στην πρό¬ 
οδο των εργασιών, κακοτεχνίες ή κάθε είδους ανωμαλίες, 
ανεξάρτητα από τη σοβαρότητα. Ως προς την κυκλοφο¬ 
ρία ειδικότερα, μεριμνά για την τοποθέτηση πινακίδων 

των ονομάτων των οδών και πλατειών της πόλης, καθώς 
και πινακίδων αρίθμησης των σπιτιών, των καταστημάτων 
και των ακινήτων γενικά. Μεριμνά ακόμη για την τοποθέ¬ 
τηση ενδεικτικών κυ κλοφοριακών πινακίδων γενικά στους 
ενδεδειγμένους χώρους. Μεριμνά για την, από τους υπό¬ 
χρεους, κατασκευή των πεζοδρομίων της πόλης, εφαρ¬ 
μόζοντας τις οικείες από τη νομοθεσία «περί πόλεως και 
κωμών διατάξεις». Σε περίπτωση αδυναμίας εκτέλεσης 
των έργων αυτών από τους υπόχρεους στις, τασσόμενες 
από το Δήμο, προθεσμίες προέρχεται στις, σύμφωνα με 
την εκτέλεση έργων, διατάξεις και τα περί συναφών αρ¬ 
μοδιοτήτων οριζόμενα στον παρόντα οργανισμό και στην 
εφαρμογή των διαδικασιών για την εκτέλεση των έργων 
από το Δήμο. Συντάσσει τις καταστάσεις υπόχρεων για 
την καταβολή του αντιτίμου της δαπάνης κατασκευής 
κρασπεδορείθρων και πεζοδρομίων από το Δήμο, αφού 
προηγουμένως ενεργήσειτον αναλογισμό ανάτρέχον μέ¬ 
τρο πρόσοψης του ακινήτου και μετά τη νόμιμη θεώρησή 
τους, τις στέλνει στο Ταμείο για βεβαίωση και είσπραξη. 
Εκδίδει τις άδειες για την, από τους τρίτους, εκτέλεση 
διαφόρων εργασιών επί των δημοτικών οδών, πλατειών 
και γενικά κοινοχρήστων χώρων. (Τομές οδοστρωμάτων 
για την τοποθέτηση, επισκευή ή διαρρύθμιση εγκαταστά¬ 
σεων τηλεπικοινωνιών, ηλεκτροφωτισμού και ύδρευσης). 
Μεριμνά για την, από τους υπόχρεους, πλήρη αποκατά¬ 
σταση των τομών που εκτελέστηκαν και των φθορών που 
έγιναν σε βάρος των οδών και πεζοδρομίων, επιβλέπει τις 
εργασίες αυτές και εισηγείται την λήψη των επιβαλλόμε¬ 
νων μέτρων κατά των αρνουμένων ή εκτελούντως αυτές 
με πλημμέλεια. Ειδικότερα, ως προς τα έργα αποχέτευ¬ 
σης, πέρα από τα καθοριζόμενα στην προηγούμενη πα¬ 
ράγραφο, τηρεί και εφαρμόζει τη διαδικασία δημοπράτη- 
σης και εκτέλεσης των έργων αποχέτευσης, σύμφωνα με 
το νόμο. Παραλαμβάνει και διεκπεραιώνει τις αιτήσεις 
των ενδιαφερομένων με τα συνοδεύοντα αυτές δικαιολο- 
γητικά. Συγκεντρώνει τα απαραίτητα στοιχεία για την επι¬ 
μέτρηση και παραλαβή των έργων και τον καταλογισμό 
της δαπάνης σε βάρος των υπόχρεων. Συντάσσει τους 
αρχικούς και οριστικούς πίνακες καταβολής της δαπάνης 
και επιμελείται τη βεβαίωσή τους από το Δημόσιο Ταμείο. 
Εκδίδει τις οίκοθεν εντολές προς το Δημοτικό Εισπρά- 
κτορα για την είσπραξη των, προβλεπόμενων από το νό¬ 
μο, ποσοστών υπέρ του Δήμου και υπέρ της ΕΥΔΑΠ. Συ¬ 
νεργάζεται με τις αρμόδιες υπηρεσίες του Δήμου για την 
είσπραξη από την ΕΥΔΑΠ και την απόδοση σε αυτήν, των 
προβλεπόμενων αντίστοιχα ποσοστών, επί των τελών των 
άρθρων 5 και 13 του Νόμου 1068/80. Επισημαίνει τις ελ¬ 
λείψεις και τις ανάγκες αποχέτευσης σε όλο το φάσμα 
(ακάθαρτα όμβρια, βόθροι, βυτιοφόρα, αντλήσεις, εκκε- 
νώ- σεις, ρέμματα, καλύψεις, επιχώσεις, καταπατήσεις 
κλπ) και αναλόγως ενεργεί είτε για την ενημέρωση των 
αρμόδιων υπηρεσιών είτε για τη λήψη μέτρων απευθείας 
από το Δήμο. Ενημερώνει την ΕΥΔΑΠ για τις εξωτερικές 
διακλαδώσεις (Συνδέσεις ακινήτων με το αποχετευτικό 
δίκτυο). Εκδίδει τις άδειες για την, από τρίτους, εκτέλεση 
διαφόρων εργασιών επί των δημοτικών οδών, πλατειών 
και γενικά κοινοχρήστων χώρων, τομές οδοστρωμάτων 
για την τοποθέτηση, επισκευή, διαρρύθμιση ή συντήρηση 
εγκαταστάσεων αποχέτευσης. Τηρεί χωριστό αρχείο των 
μελετών της αρμοδιότητάς του και των δικτύων αποχέ- 
τευσηςτης πόλης. Ενημερώνει ανελλειπώς αυτά, ώστε σε 
κάθε στιγμή να υπάρχει πλήρης παράσταση των, τηρού¬ 
μενων από την υπηρεσία, στοιχείων. Γνωμοδοτεί σε κάθε 
περίπτωση τροποποίησης μελέτης αποχέτευσης, αν κατά 


την εκτέλεση των συναφών έργων, διαπιστωθεί τέτοια 
ανάγκη. Συντάσσει και χορηγεί βεβαιώσεις που έχουν 
σχέση με το αποχετευτικό δίκτυοτου Δήμου, τηρουμένων 
για την εξουσιοδότηση της σχετικής διαδικασίας του νό¬ 
μου. Μεριμνά για την, από τους υπόχρεους, πλήρη απο¬ 
κατάσταση τωντομών που εκτελέστηκαν και των φθορών 
που έγιναν σε βάρος των οδών και πεζοδρομίων, επιβλέ¬ 
πει τις εργασίες αυτές και εισηγείται τη λήψη των επιβα- 
λομένων μέτρων κατά των αρνουμένων ή εκτελούντων 
αυτές με πλημμέλεια, εφόσον αυτές εκτελέστηκαν σε έρ¬ 
γα αποχέτευσης. 

73.ΤΜΗΜΑ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ ΚΤΙΡΙΑΚΩΝ 
ΕΓΚΑΤΑΣΤΑΣΕΩΝ ΔΙΚΑΙΟΔΟΣΙΑΣ ΤΟΥ ΔΗΜΟΥ 

Ο προϊστάμενος του τμήματος συγκροτεί και κατευθύ¬ 
νει τα απαραίτητα συνεργεία για τις ανάγκες των παρα¬ 
κάτω γραφείων. Στα πλαίσια των οικείων μελετών και των 
οδηγών της Διεύθυνσης, ιεραρχεί τις υπάρχουσες ανά¬ 
γκες, ώστε στο συντομότερο δυνατό χρόνο να εξασφαλί¬ 
ζονται ομαλές συνθήκες λειτουργίας των γραφείων. 

731. ΓΡΑΦΕΙΟ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ 
ΚΤΙΡΙΑΚΩΝ ΕΓΚΑΤΑΣΤΑΣΕΩΝ 

Φροντίζει για την επισκευή και συντήρηση των σχολικών 
κτιρίων, των Δημοτικών Καταστημάτων, των Δημοτικών 
χώρων (στεγασμένων και υπαιθρίων) συγκέντρωσης και 
ψυχαγωγίας των δημοτών, των κτιρίωνπου στεγάζονται 
τα Κ.Α.Π.Η, των κτιρίωνπου στεγάζονται άλλακέντρα κοι¬ 
νωνικής πολιτικής, των λοιπών κτιρίων που δεν περιλαμ¬ 
βάνονται στις πιό πάνω κατηγορίες. 

732. ΓΡΑΦΕΙΟ ΠΑΙΔΙΚΩΝ ΧΑΡΩΝ ΚΑΙ ΑΘΛΗΤΙΚΩΝ 
ΕΓΚΑΤΑΣΤΑΣΕΩΝ 

Ενεργεί για την ομαλή λειτουργία των παιδικών χαρών, 

την συντήρηση και την επισκευή τους. Μεριμνά για την 
τοποθέτηση οργάνων παιδικών χαρών και καθιστικών πά¬ 
γκων, καθώς επίσης και την άμεση επισκευή τους, ώστε 
να είαι ασφαλή από εκείνους που χρησιμοποιούνται. 
Ενεργείτην συντήρηση και επισκευή των αθλητικών εγκα¬ 
ταστάσεων. 

8. ΔΙΕΥΘΥΝΣΗ ΠΕΡΙΒΑΛΛΟΝΤΟΣ 
80. ΓΡΑΦΕΙΟ ΔΙΕΥΘΥΝΤΗ 

Ο διευθυντής της υπηρεσίας περιβάλλοντος είναι σύμ¬ 
βουλος της διοίκησης του Δήμου και συνεργάζεται απευ¬ 
θείας με το Δήμαρχο, το Γ ενικό Γ ραμματέατου Δήμου και 
τους διευθυντές διοίκησης, οικονομικών και τεχνικής 
υπηρεσίας, όταν είναι ανάγκη και ακόμη με τους πρ/νους 
όλων των τμη μάτων το υ Δή μο υ όταν είναι αναγκαίο .Διευ¬ 
θύνει, συντονίζει, δίνει τις απαραίτητες κατευθύνσεις και 
εντολές στους τμηματάρχες και πρ/νους γραφείων και 
ελέγχει την εφαρμογή τους, καθώς και τη γενικότερη λει¬ 
τουργία των τμημάτων και γραφείων. Εισηγείται για τον 
προγραμματισμό όλων των εργασιών, προμηθειών κλπ 
που αφορούν την ποιότητα ζωής και το περιβάλλον γενι¬ 
κότερα. Τηρεί αρχείο της υπηρεσίας του ξεχωριστό από 
τις άλλες υπηρεσίεςτου Δήμου. Παραλαμβάνειτην αλλη¬ 
λογραφία που αφορά την υπηρεσία του και την χρεώνει 
στα τμήματα. Ελέγχει την κανονική απορρόφηση των πι¬ 
στώσεων του προϋπολογισμού. Προϊσταται, ελέγχει και 
παρακολουθεί την εύρρυθμη λειτουργία των τμημάτων, 
γραφείων και υπηρεσιών που ανήκουν στη διεύθυνση. 
Θεωργεί όλα τα έγγραφα που συντάσσονται από τις διά¬ 
φορες υπηρεσίες της Δ/νσης με μονογραφή πριν υπο- 

γράψει ο Δήμαρχος. Ελέγχει και προσυπογράφει επίσης 
τις καταστάσεις πληρωμής ημερομισθίων του υπαλληλι¬ 
κού και εργατοτεχνικού προσωπικού της δ/νσης του. 
Φροντίζει για την κάλυψη των αναγκών της διεύθυνσης 
από προσωπικό και εισηγείται στο Δήμαρχο ή στον αρμό¬ 
διο αντιδήμαρχοτηντοποθέτηση, κατανομή προσωπικού 
και αντικειμένου, μετακίνηση και όλες τις υπόλοιπες με¬ 
ταβολές στο προσωπικό του και γενικώς εισηγείται τις, 
από τις διατάξεις των άρθρων 175 και μετά του 
Ν.1188/81, ως τροποποιήθηκε «περί καταστάσεως 
προσ/κού των Ο.Τ.Α» οριζόμενες δικαιοδοσίες. Επιμελεί¬ 
ται για την εφαρμογή των νόμων, διαταγμάτων, αποφά¬ 
σεων, εγκυκλίων, κανονισμών κλπ που αφορούν τη διεύ¬ 
θυνσή του. Λαμβάνει κάθε μέτρο που είναι απαραίτητο 
για τη σωστή λειτουργία των υπηρεσιών του και γενικά 
υποστηρίζει όλα τα θέματα που χειρίζονται οι υπηρεσίες 
που υπάγονται σε αυτή τη διεύθυνση. Φροντίζει για την 
κάλυψη των αναγκώντης διεύθυνσης από προσωπικό. 

81 .ΤΜΗΜΑ ΚΑΘΑΡΙΟΤΗΤΑΣ 

Ο προϊστάμενος τμήματος καθαριότητας: Εισηγείται ιε¬ 
ραρχικά τα θέματα της αρμοδιότητας του. Εχει την ευθύ¬ 
νη για τον έλεγχο και τη θεώρηση όλων των εγγράφων 
των γραφείων δικαιοδοσίας του. Εχει την φροντίδα και 
την ευθύνη για τη νόμιμη, έγκαιρη και σωστή διεκπεραίω¬ 
ση των υποθέσεων της αρμοδιότητάς του. Για το σκοπό 
αυτό συνεργάζεται, βοηθά, συντονίζει και κατευθύνει 
τους υπαλλήλους που υπηρετούν για τη θεμελίωση των 
συναφών προς τις αρμοδιότητες αυτών, ενεργειών της 
διοίκησης του Δήμου, σε σωστή και νόμιμη βάση, εξυπη¬ 
ρετούσα κατά κύριο λόγο, τα συμφέροντα του Δήμου και 
των δημοτών. Συζητά και ανάλογα συμφωνεί ή όχι, τρο¬ 
ποποιώντας τις υπηρεσιακές εισηγήσεις των υπαλλήλων 
της δικαιοδοσίας του, με ενυπόγραφη πάντοτε σημείωσή 
του στο σχέδιο των εγγράφων, με παράλληλη υποχρέω¬ 
ση, σε μία τέτοια περίπτωση, έγκαιρης και αιτιολογημένης 
ενημέρωσης του Δημάρχου. Μεριμνά και εποπτεύει τη 
γρήγορη και σωστή εξυπηρέτηση των πολιτών και εκείνων 
που με κάποια υπεύθυνη ιδιότητα συναλλάσσονται με το 
Δήμο για λογαριασμό της υπηρεσίας που εκπροσωπούν 
και επιλαμβάνονται δισεπίλυτων θεμάτων, παίρνοντας 
πρωτοβουλία για την υπέρ του πολίτη νόμιμη λύση τους. 

811. ΓΡΑΦΕΙΟ ΔΙΑΧΕΙΡΙΣΗΣ ΥΛΙΚΟΥ ΚΑΙ ΑΠΟΘΗΚΗΣ. 

Παραλαμβάνεικάθεπρομηθευόμενο υλικό και είδος γε¬ 
νικά για την εισαγωγή του στην αποθήκη του Δήμου. Πα¬ 
ραπέμπει όλατατιμολόγια καιτις αποδείξεις στο γραφείο 
προμηθειών της Δ/νσης, το οποίο συντάσσει τα πρωτό¬ 
κολλα παραλαβής. Τηρεί καρτέλλες όλων των εισαγομέ- 
νων στην αποθήκη ειδών, τις οποίες ενημερώνει ανελλει- 
πώς. Τα αναλώσιμα υλικά χρεώνονται στα άτομα που τα 
χρησιμοποιούν, με ειδικό σημείωμα (μπλοκ χρέωσης και 
επιστροφής). Τηρεί βιβλίο εισαγομένων και εξαγομένων 
ειδών ή υλικών. Τηρεί μηχανογραφημένο αρχείο της απο¬ 
θήκης και ενη μερώνει εγγράφως μη νιαίως τα τμή ματα για 
την κίνησή της, ώστε να προβαίνουν στην έγκαιρη προμή- 
θειά τους. Ενεργεί ετήσια απογραφή της αποθήκης. Το 
γραφείο ευθύνεται για την ασφάλεια φύλαξης των προ- 
μηθευομένων υλικών και το ακριβές υπόλοιπο μετά την 
ανάλωσή τους. 

812. ΓΡΑΦΕΙΟ ΚΑΘΑΡΙΟΤΗΤΑΣ 

Μεριμνά για την κανονική διενέργεια της καθαριότητας 
στην πόλη, ελέγχει την άρτια εκτέλεση των συναφών 


προς την καθαριότητα εργασιών και εισηγείται στο Δή¬ 
μαρχο τη λήψη των μέτρων που επιβάλλονται κάθε φορά 
για την εξασφάλισή της, τηρεί τον κανονισμό καθαριότη- 
ταςτου Δήμου και το πρόγραμμα της υπηρεσίας. Πραρα- 
κολουθείτην παρουσία του εργατοτεχνικού προσωπικού 
στον τόπο των εργασιών. Μεριμνά για την έγκαιρη προ¬ 
μήθεια υλικών και ανταλλακτικών εργαλείων, ως και λοι¬ 
πών μέσων, χρήσιμων στην ομαλή λειτουργία της καθα¬ 
ριότητας. Ελέγχει και επιστρατεύει την εκτέλεση των ερ¬ 
γασιών και διεξάγει κάθε υπηρεσία που ανάγεται σε 
ζητήματα καθαριότητας. Συντάσσει τις αρχικές καταστά¬ 
σεις πληρωμής του ημερομισθίου εργατοτεχνικού προ¬ 
σωπικού καθαριότητας, με βάση τα στοιχεία που του δί¬ 
νονται από τον επόπτη καθαριότητας. Εφαρμόζει το ωρά¬ 
ριο εργασίας των, σε αυτό υπαγομένων, εργατοτεχνιτών 
και υπαλλήλων. Εισηγείται την καθιέρωση ζωνών καθαρι¬ 
σμού της πόλης και τη σύσταση των για το σκοπό αυτό 
απαιτουμένων συνεργείων. Εισηγείται το πρόγραμμα λει¬ 
τουργίας της υπηρεσίας και ενημερώνει τους δημότες. 
Φροντίζει για το κατάβρεγμα και το πλύσιμο των οδών κα¬ 
τά τους θερινούς μήνες και στις λαϊκές αγορές ή άλλες 
πανηγύρεις. 

-Επόπτης καθ/τας. 

Οι αρμοδιότητες και τα καθήκοντα του επόπτη καθα¬ 
ριότητας καθορίζονται ως εξής: Υπάγεται στο τμήμα κα¬ 
θαριότητας και εκτελεί άμεσα τις εντολές του προϊσταμέ¬ 
νου του γραφείου καθαριότητας. Ακολουθεί το ωράριο 
εργασίας του εργατοτεχνικού προσωπικού καθαριότη- 
ταςτου Δήμου. Ελέγχει το ωράριο εργασίας σε όλο το ερ- 
γατοτεχνικό προσωπικό καθαριότητας του Δήμου. Επι¬ 
βλέπει την ενημέρωση των καρτελλών παρουσίας του 
προσωπικού κατά την προσέλευση και αποχώρησή του 
και ενη μερώνει τον προϊστάμενό τουγιατις σημειούμενες 
απουσίες ή τυχόν παρατυπίες στη χρήση του ωρολογίου. 
Επιβλέπει προσωπικά την επιτόπου εκτέλεση των εργα¬ 
σιών που ανατίθενται στο εργ/κό προσωπικό, σύμφωνα 
με το καταρτιζόμενο πρόγραμμα. Δέχεται τα διάφορα πα¬ 
ράπονα ή αιτήματα των κατοίκων της περιφέρειας, σχετι¬ 
κά με την καθαριότητα και φροντίζει, εφόσον πρόκειται 
για θέματα καθημερινότητας, για την αντιμετώπισή τους. 
Συνεργάζεται με το γραφείο που υπάγεται για τον προσ¬ 
διορισμό των τομέων, των δρομολογίων των αυτοκινήτων 
καθαριότητας και των άλλων προγραμμάτων που συ- 
ντάσσονται με εντολή της διοίκησης του Δήμου. Ενημε¬ 
ρώνει τον προϊστάμενο του γραφείου ή τον Δήμαρχο για 
όσες και όποιες διαπιστώσεις κάνει κατά την εκτέλεση 
της δουλειάς του. Αναφέρει αμέσως τις ελλείψεις σε είδη, 
εργαλεία και υλικά που αφορούν τα μέσα που χρησιμο¬ 
ποιούνται από την υπηρεσία καθαριότητας. Φροντίζει 
ώστε τα υπάρχοντα αναγκαία μέσα για την εκτέλεση της 
δουλειάς των συνεργείων να βρίσκονται στον ενδεδειγ- 
μένο χώρο που χρειάζεται. 

813. ΓΡΑΦΕΙΟ ΚΙΝΗΣΗΣ ΚΑΙ ΣΥΝΤΗΡΗΣΗΣ. 

Είναι υπεύθυνο για τη συντήρηση και καλή λειτουργία 
όλωντων οχημάτων και μηχανημάτωντου Δήμου, στο συ¬ 
νεργείο του Δήμου ή εκτός Δήμου. Είναι υπεύθυνο για την 
επισκευή μικροζημιώντων αυτοκινήτων και μηχανημάτων 
του Δήμου, στο συνεργείο του Δήμου ή εκτός Δήμου. 
Ελέγχει καθημερινά τ’ αυτοκίνητα και μηχανήματα του 
Δήμου και εκδίδει σχετικό σημείωμα, καλής λειτουργίας 
τους. Φροντίζει και προγραμματίζει την κίνηση των οχη¬ 
μάτων του Δήμου γενικά. Φροντίζει και παρακολουθεί 

επιμελώς την προμήθεια και την κατανάλωση των καυσί¬ 
μων για τα αυτοκίνητα. Τηρεί και ενημερώνει ανελλειπώς 
τα ειδικά βιβλία και έντυπα που ορίζονται από το νόμο για 
την κίνηση των αυτοκινήτων. Χορηγεί τις εντολές για την 
προμήθεια των καυσίμων και ελέγχει την κανονική παρα¬ 
λαβή τους. Φροντίζει για την έγκαιρη ασφάλιση των αυ¬ 
τοκινήτων του Δήμου γενικά και αναφέρει κάθε διαπι- 
στούμενη ζημία στα αυτοκίνητα από υπαιτιότητα των οδη¬ 
γών τους. Είναι αρμόδιο για την λήψη και εφαρμογή των, 
ενδεδειγμένων για τη φύλαξη των αυτοκινήτων, μέτρων. 
Αναφέρει κάθε ζημία που προκαλούν ή προκαλείται στα 
αυτοκίνητατου Δήμου και ενεργεί για την απόδοση ή διεκ¬ 
δίκηση του αντιτίμου των ζημιών. Είναι υπεύθυνο για κά¬ 
θε αδικαιολόγητη απώλεια, φθορά, καταστροφή των μη¬ 
χανημάτων, εργαλείων, διαφόρων συσκευών κλπ που χει¬ 
ρίζονται, όταν αυτή οείλεται σε αμέλεια η κακή χρήση. 

814. ΓΡΑΦΕΙΟ ΜΙΚΡΟΚΑΤΑΣΚΕΥΩΝ ΚΑΙ ΕΠΙΣΚΕΥΩΝ 
Α. Τομέας ύδρευσης - υδραυλικός. 

Τηρεί και εφαρμόζει τον ειδικό κανονισμό ύδρευσης 
του Δήμου και τις εντολές που δίνονται από τους προϊ¬ 
σταμένους του. Παρακολουθεί και ρυθμίζει τα θέματα 
χρήσηςτου δικτύου, σύμφωνα με τις ισχύουσες διατάξεις 
των νόμων. Εφαρμόζει τα οριζόμενα στον κανονισμό 
ύδρευσης για την υδροδότηση των ενδιαφερομένων κα¬ 
τοίκων της πόλης. Ενεργεί για την καταμέτρηση του κα- 
ταναλισκομένου ύδατος από κάθε υδρευόμενο χωριστά, 
ενημερώνει τις σχετικές καρτέλλεςτου Δήμου και υδρο¬ 
λήπτη, συντάσσει τους βεβαιωτικούς πίνακες της δαπά¬ 
νης που αντιστοιχεί στον καθένα. Εκδίδει τους σχετικούς 
λογαριασμούς οφειλετών τους οποίους μαζί με τους, ως 
άνω, βεβαιωτικούς πίνακες τους διαβιβάζει έγκαιρα στην 
ταμιακή υπηρεσία για τα περαιτέρω. Εκτελεί τα έργα συ¬ 
ντήρησης του δικτύου. Συγκεντρώνει στοιχεία και συ¬ 
ντάσσει τα δικαιολογητικά καταβολής δαπανών που προ¬ 
έρχονται από την εκτέλεση εργασιών εγκατάστασης πα¬ 
ροχών, αντικατάστασης μετρητών, επανασυνδέσεις κλπ 
από μέρους των υδρευομένων. Εισηγείται στο Δημοτικό 
Συμβούλιο την έγκριση των μεταβολών που πρέπει να 
επέλθουν στους σχετικούς πίνακες οφειλετών μετά από 
διαπίστωση σφαλμάτων ή άλλων σχετικών περιπτώσεων. 
Π ρομηθεύεταιτα αναγκαία υλικά για την επέκταση, τη συ¬ 
ντήρηση και την ομαλή λειτουργία του δικτύου, σύμφωνα 
με τις ειδικές διατάξεις του νόμου, φυλάσσει αυτά και πα¬ 
ρακολουθεί χρεωπιστωτικά την χρησιμοποίησή τους. 
Ελέγχει όλους τους λογαριασμούς της ΕΥΔΑΠ για όλους 
τους μετρητές του Δήμου. Εισηγείται ύστερα από συνεν¬ 
νόηση και με την νομική υπηρεσία του Δήμου τη λήψη 
αναγκαίων μέτρων όταν παρακωλύεται η λειτουργία των 
εγκαταστάσεων του δικτύου ύδρευσης ή προξενούνται 
βλάβες από τρίτους. 

Β. Τομέας Φωτισμού - Ηλεκτρολόγος. 

Ενεργεί καθετί και εκτελεί τις εντολές των προϊσταμέ¬ 
νων του σε ό,τι αφορά τον ηλεκτροφωτισμό των οδών, 
των πλατειών και των κοινοχρήστων χώρων της πόλης γε¬ 
νικά. Αλλάζει τους χαλασμένους και κομμένους λαμπτή¬ 
ρες του δικτύου, εφόσον περί αυτών υπάρχει πάντα και 
ειδκή συναίνεση της ΔΕΗ. Ενημερώνει εγκαίρως τη ΔΕΗ 
για την αποκατάσταση των βλαβών στο δίκτυο. Μεριμνά 
για την έγκαιρη προμήθεια υλικών και ανταλλακτικών 
χρήσιμων για την ομαλή λειτουργία του δικτύου φωτι¬ 
σμού. Τηρεί τα αναγκαία βιβλία για την χρεωπίστωση των 


υλικών και των ανταλλακτικών που χρησιμοποιούνται 
στην καλή λειτουργία του ηλεκτροφωτιστικού δκτύου γε¬ 
νικά. Ενεργεί τη φωταγώγηση των χώρων στους οποίους 
ο Δήμος οργανώνει κάθε μορφής εκδηλώσεις. Φροντίζει 
για τον κανονικό ηλεκτροφωτισμό των δημοτικών κατα¬ 
στημάτων. Ελέγχει τους μετρητές της ΔΕΗ για τη σωστή 
χρέωση του Δήμου. 

82.ΤΜΗΜΑ ΠΡΑΣΙΝΟΥ 

Το τμήμα πρασίνου έχει την ευθύνη για την νόμιμη, σω¬ 
στή και αποδοτική λειτουργία των γραφείων που το συ¬ 
γκροτούν κάτω από την ενιαία διεύθυνση του προϊσταμέ¬ 
νου του τμήματος και με τις αρμοδιότητες που ορίζονται 
για το καθένα απ’ αυτά. 

- Ειδικότερα, ο προϊστάμενος του τμήματος: 

Εισηγείται ιεραρχικά τα θέματα της αρμοδιότητάς του. 

Εχει την ευθύνη για τον έλεγχο καιτην θεώρηση όλωντων 
εγγράφων των γραφείων της δικαιοδοσίας του. Εχει την 
φροντίδα και την ευθύνη για την νόμιμη, έγκαιρη και σω¬ 
στή διεκπεραίωση των υποθέσεων της αρμοδιότητάς 
του. Γιατον σκοπό αυτό συνεργάζεται, βοηθά, συντονίζει 
και κατευθύνει τους υπαλλήλους του τμήματος για την 
θεμελίωση των συναφών προς τις αρμοδιότητες αυτών 
ενεργειών της Διοίκησης του Δήμου σε σωστή και νόμιμη 
βάση, εξυπηρετώντας τα συμφέροντα του Δήμου. Μερι¬ 
μνά για τις τοιχοκολήσεις ανακοινώσεων και για την κοι¬ 
νοποίηση των διακηρύξεων που εμπίπτουν στην αρμοδιό- 
τητά του. Μεριμνά και εποπτεύει για την γρήγορη και σω¬ 
στή εξυπηρέτηση των πολιτών για λογαριασμό της 
υπηρεσίας που εκπροσωπούν, παίρνοντας πρωτοβουλία 
για την, υπέρ του πολίτη, νόμιμη λύση τους. Καταρτίζει σε 
πρώτο βαθμό τις εκθέσεις υπηρεσιακής ικανότητας του 
προσωπικού που υπάγεται στο τμήμα του. Εισηγείται ιε¬ 
ραρχικά τη λήψη μέτρων για την εύρυθμη και ομαλή λει- 
το υ ργία το υ τμή ματος. Π αραλαμβάνει την αλληλογραφία 
που είναι στην αρμοδιότητά του και την διεκπεραιώνει. 
Προμηθεύει τα γραφεία της δικαιοδοσίας του με τα απα¬ 
ραίτητα βοηθήματα για να γίνονται καλύτερα και σωστό¬ 
τερα οι εργασίες του τμήματος. 

- Ο Επόπτης τμήματος πρασίνου: Εκτελεί άμεσα τις 
εντολές του προϊσταμένου τμήματος. Ακολουθεί το ωρά¬ 
ριο εργασίας του εργατοτεχνικού προσωπικού του τμή¬ 
ματος Πρασίνου. Ελέγχει το ωράριο εργασίας σε όλο το 
εργατοτεχνικό προσωπικό του τμήματος. Επιβλέπει την 
ενημέρωση των καρτών παρουσίας του προσωπικού και 
ενημερώνει τον προϊστάμενό του για τις σημειούμενες 
απουσίες ή τυχόν παρατυπίες. Επιβλέπει προσωπικά την 
επιτόπου εκτέλεση των εργασιών που ανατίθενται στο 
εργατοτεχνικό προσωπικό, σύμφωνα με το καταρτιζόμε¬ 
νο πρόγραμμα του τμήματος. Δέχεται διάφορα παράπο¬ 
να ή αιτήματα των κατοίκων της περιφέρειας σχετικά με 
το αντικείμενο των εργασιών του τμήματος και φροντίζει, 
εφόσον πρόκειται για θέματα καθημερινότητας, για την 
ικανοποίησή τους. Ενημερώνει τον προϊστάμενο ή τον δι¬ 
ευθυντή για όποιες διαπιστώσεις κατά την εκτέλεση ερ¬ 
γασιών για την βελτίωσή τους. Δίνει τις πρέπουσες και 
απαραίτητες οδηγίες προς τους εργαζόμενους για την 
καλύτερη και αποδοτικότερη εκτέλεση της εργασίας 
τους. Φροντίζει για την εξασφάλιση των καλύτερων, κατά 
το δυνατό, συνθηκών των εργαζομένων στον τόπο προ¬ 
σέλευσης και παραμονής στο Δήμο. Αναφέρει αμέσως τις 
ελλείψεις σε είδη, εργαλεία και υλικά που αφορούν το 

τμήμα του. Συμπληρώνει καθημερινά σε έντυπο με βάση 
τον τόπο και το είδος εργασίας όλου του εργατοτεχνικού 
προσωπικού. Διενεργεί αυτοψίες από τα αιτήματα των 
δημοτών, ώστε αυτά να προγραμματιστούν και να υλο¬ 
ποιηθούν. Είναι υπεύθυνος για όλα τα εργαλεία και τα μη¬ 
χανήματα που υπάγονται στοτμήματου, ούτως ώστε, κα¬ 
θημερινά να βρίσκονται σε πολύ καλή κατάσταση. 

821. ΓΡΑΦΕΙΟ ΚΗΠΟΤΕΧΝΙΑΣ ΚΑΙ 
ΣΥΝΤΗΡΗΣΗΣ ΠΡΑΣΙΝΟΥ. 

Μεριμνά για την ανάπτυξη και διάδοση του πρασίνου, 
στην πόλη, καθώς και για τη συντήρηση, τον εξωραϊσμό, 
την καθαριότητα και την επαύξηση των δημοτικών κήπων, 
αλσών και δενδροστοιχιών. Μεριμνά για τον έγκαιρο εφο¬ 
διασμό του Δήμου μετους απαραίτητους σπόρους, φυτά, 
θάμνους, δένδρα κ.λπ και τη φύτευση ή την, με άλλο τρό¬ 
πο, χρησιμοποίησή τους. Είναι υπεύθυνο για τη σωστή 
λειτουργία των συνεργείων, κήπων και δενδροστοιχειών 
του Δήμου ως και των παιδικών χαρών. Παρακολουθείτην 
παρουσία του εργατοτεχνικού προσωπικού των κήπων, 
των δενδροστοιχιών και των παιδικών χαρών στον τόπο 
των έργων. Ενεργεί τα φυτέματα και τη σπορά στους κή¬ 
πους και τις δενδροστοιχίες σε όλη τη δημοτική περιφέ¬ 
ρεια. Καλλιεργεί και συντηρεί το πράσινο γενικά του Δή¬ 
μου. Καλλιεργεί και φροντίζει τα φυτά και τα δενδρύλια 
των φυτωρίων του Δήμου. Ενεργεί εγκαίρως τις προμή¬ 
θειες για δενδρύλια, σπόρους, φυτά, εργαλεία, μηχανή¬ 
ματα, ανταλλακτικά, λιπάσματα κλπ. Είναι υπεύθυνο για 
τον καθαρισμό των χώρων πρασίνου από κάθε λογής 
άχρηστα αντικείμενα και τη μεταφορά τους σε ειδικό χώ¬ 
ρο, οριζόμενο παγίως ή κάθε φορά από το γραφείο καθα¬ 
ριότητας. Φροντίζει για την καλλιέργεια και περιποίηση 
όλου του πρασίνου που βρίσκεται στα πεζοδρόμια, κα¬ 
θώς επίσης και τις πλατείες, τους δημοτικούς χώρους μέ¬ 
σα στα πλαίσια. Ενημερώνει και εισηγείται την καθιέρωση 
χρέωσης πλατειών για την καλύτερη συντήρηση του πρα¬ 
σίνου της δικαιοδοσίας του. Ασχολείται με σκαλίσματα, 
καθαρισμούς, κλαδέματα, ξελακώματα, ριζοκώματα, λι¬ 
πάνσεις, ψεκασμούς και ό,τι άλλο έχει σχέση με την προ¬ 
στασία του πρασίνου. Ασχολείται με την πρωινή, απογευ¬ 
ματινή ή νυχτερινή βάρδια, καθημερινές ή αργίες ανάλο¬ 
γα μετις ανάγκες της υπηρεσίας. Αρχίζει καιτελειώνειτην 
εργασία του τις ώρες που ορίζει κάθε φορά η υπηρεσία, 
ανάλογα με τις ανάγκες. Ειδικότερα εκείνοι που χειρίζο¬ 
νται ή χρησιμοποιούν μηχανήματα, οχήματα, εργαλεία, 
διάφορες συσκευές κλπ, είναι υπεύθυνοι για κάθε αδικαι¬ 
ολόγητη απώλεια, φθορά, καταστροφή ή βλάβη, όταν αυ¬ 
τή οφείλεται σε αμέλεια ή κακή χρήση. 

Καθήκοντα υδραυλικού Τμήματος Πρασίνου. 

Τηρεί και εφαρμόζει τον ειδικό κανονισμό ύδρευσης 
του Δήμου και τις εντολές που δίνονται από τον προϊστά¬ 
μενο. Μεριμνά για την προμήθεια όλων των υλικών άρ¬ 
δευσης. Μεριμνά για την άρδευση πλατειών και νησίδων 
για το πότισμα. Φροντίζει για τις βλάβες που προκαλού- 
νται στο δίκτυο του αυτόματου ποτίσματος για την άμεση 
επισκευή τους. Φροντίζει άλατα συντριβάνιατων πλατει¬ 
ών για την ομαλή λειτουργία και την άριστη κατάστασή 
τους. Ασχολείται με την πρωινή, απογευματινή ή νυχτερι¬ 
νή βάρδια, καθημερινές ή αργίες, ανάλογα μετις ανάγκες 
της υπηρεσίας. Οφείλει να έχει αποτυπώσει πλήρως σε 
χάρτη το δίκτυο, τις βάνες και ό,τι άλλο είναι απαραίτητο 


για την συντήρησή του και είναι υπεύθυνος για την πρό¬ 
ληψη τυχόν βλαβών που θα μπορούν να προβλεφθούν. 
Εφαρμόζει το ωράριο εργασίας του τμήματος πρασίνου. 

822. ΓΡΑΦΕΙΟ ΦΥΤΩΡΙΟΥ 

Καλλιεργεί, αναπτύσσει, φροντίζει όλα τα φυτά (θά¬ 
μνους, δέντρα) που υπάρχουν στα φυτώρια του Δήμου. 
Είναι υπεύθυνο για την σωστή ανάπτυξή τους. Εισηγείται 
για τις προμήθειες που χρειάζεται σε χώμα, δέντρα κλπ. 

9. ΕΙΔΙΚΟΙ ΣΥΜΒΟΥΛΟΙ - ΕΙΔΙΚΟΣ ΣΥΝΕΡΓΑΤΗΣ 

Ασκούν καθήκοντα επιτελικά και δεν έχουν οι ίδιοι απο¬ 
φασιστικές αρμοδιότητες οποιασδήποτε μορφής. Παρέ¬ 
χουν συμβουλές και διατυπώνουν εξειδικευμένες γνώ¬ 
μες, γραπτά ή προφορικά, σε όλους τους τομείς δραστη¬ 
ριότητας του Δήμου. Γιατο σκοπό αυτό: 

Παίρνουν απευθείας εντολές από τον Δήμαρχο και συ¬ 
νεργάζονται με οποιονδήποτε τρόπο με το προσωπικό 
του Δήμου σε όλη του την ιεραρχία, τους νομικούς συμ¬ 
βούλους και άλλους παράγοντες. Εχουν δικαίωμα να ζη¬ 
τούν προφορικά ή γραπτά, στοιχεία που θα είναι ανα¬ 
γκαία, κατά τη γνώμη τους, για την εκτέλεση των εντολών 
του Δημάρχου. Οι, ως άνω, υπάγονται ειδικά και αποκλει¬ 
στικά στην υπηρεσιακή δικαιοδοσία του Δημάρχου, στον 
οποίο και είναι υποχρεωμένοι να δίνουν λόγο σε κάθε πε¬ 
ρίπτωση. Η πρόσληψή τους ενεργείται και ολοκληρώνε¬ 
ται με την υπογραφή από τον προσλαμβανόμενο ειδικής 
σύμβασης εργασίας ιδιωτικού δικαίου αορίστου χρόνου, 
σύμφωνα με την παρ. 7, εδάφιο 2 του άρθρου 67 του 
Ν.1416/84. 

ΑΡΘΡΟ 7ο 

«ΤΕΛΙΚΕΣ ΔΙΑΤΑΞΕΙΣ» 

1. Η τοποθέτηση του προσωπικού στις διάφορες υπηρε¬ 
σίες και γραφεία του Δήμου και η ανάθεση σε αυτό των 
οριζομένων καθηκόντων γίνεται με απόφαση Δημάρχου. 
Οι λειτουργίες που καθορίζονται με τον Ο.Ε.Υ, βασίζονται 
σε κανονιστικές πράξεις που εκδίδονται από τον Δήμαρχο, 
σύμφωνα μετις δικαιοδοσίες που του παρέχει ο Νόμος. 

2. Η επιλογή των προϊσταμένων των Διευθύνσεων και 
των Τμημάτων γίνεται, σύμφωνα με τις διατάξεις του άρ¬ 
θρου 36 του Ν.2190/94, όπως αυτός ισχύει και τις διατά¬ 
ξεις του άρθρου 12 του Ν.2503/97. 

3. Οι προϊστάμενοι των οργανικών αυτών μονάδων προ¬ 
έρχονται υποχρεωτικά από τους εξής κλάδους: 

α. Τμήμα Δημάρχου από τους κλάδους ΠΕΙ, ΔΕΙ, 

β. Ανεξάρτητο Γ ραφείο Ειδικής Υπηρεσίας από τους κλά¬ 
δους ΠΕΙ, ΔΕΙ, ΔΕ23, ή σύμφωνα με το υπό ψήφιση Π.Δ. 

γ. Διεύθυνση Διοικητικών Υπηρεσιών από τους κλάδους 
ΠΕΙ και ΔΕΙ. 

δ. Διεύθυνση Οικονομικών Υπηρεσιών από τους κλά¬ 
δους ΠΕΙ, ΤΕ17καιΔΕΙ. 

ε. Διεύθυνση Τεχνικών Υπηρεσιών από τους κλάδους 
ΠΕ3, ΠΕ4, ΠΕ6, ΤΕ3. 

στ. Διεύθυνση περιβάλλοντος από τους κλάδους ΠΕΙ, 
ΠΕ5, ΤΕ3, ΤΕ13, ΔΕΙ. 

ζ. Τμήματα: Λογιστηρίου-Εσόδων, Ταμιακής Υπηρεσίας 
από τους κλάδους ΠΕΙ, ΤΕ17, ΔΕΙ. 

η. Τμήματα: Διοικητικού, Προσωπικού, Διοικητικών Ορ¬ 
γάνων, Δημοτικής Κατάστασης, Ληξιαρχείου, Καθαριότη¬ 
τας από τους κλάδους ΠΕΙ και ΔΕΙ 

θ. Τμήμα Πολεοδομίας και Τμήμα Μελετών και κατα¬ 
σκευής Εργων από τους κλάδους ΠΕ3, ΠΕ4, ΠΕ6, ΤΕ3. 

ι. Τμήμα Πρασίνου από τον κλάδο ΤΕ13 και ελλείψει αυ¬ 
τού από τον κλάδο ΔΕΙ 

ια.Τμήμα συντήρησης και επισκευής κτιριακών εγκατα¬ 
στάσεων από τους κλάδους ΠΕ3, ΠΕ4, ΠΕ6.ΤΕ3 και ΔΕΙ 
ιβ. Τμήμα μηχανοργάνωσης και μηχανογράφησης από 
τον κλάδο ΠΕ11, ΤΕ19. 

4. Για τον προϊστάμενο που απουσιάζει ή κωλύεται να 
ασκήσειτα καθήκοντάτου μπορεί ο Δήμαρχος με απόφα¬ 
σή του να ορίσει αναπληρωτή προϊσταμένου έναν από 
τους προϊσταμένους των αμέσως υποκείμενων οργανι¬ 
κών μονάδων. Σε περίπτωση που δεν οριστεί αναπληρω¬ 
τής προϊσταμένου, τον προϊστάμενο που απουσιάζει ή 
κωλύεται, αναπληρώνει στα καθήκοντά του ο ανώτερος 
κατά βαθμό προϊστάμενος των υποκείμενων οργανικών 
μονάδων και επί ομοιοβάθμων ο προϊστάμενος που έχει 
τα περισσότερα χρόνια υπηρεσίας στο βαθμό, με την 
προϋπόθεση ότι ανήκει σε κλάδο του οποίου οι υπάλληλοι 
προβλέπεται από τις οργανικές διατάξεις ότι μπορεί να 
προϊστανται. (άρθρο36, παρ. 19του Ν.2190/94). 

5. Το γραφείο έκδοσης οικοδομικών αδειών δεν μπορεί 
να λειτουργήσει πριν εκδοθεί το σχετικό διάταγμα για την 
εκχώρηση της αρμοδιότητας αυτής. 


6. Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις του Π.Δ 22/90 «περίπροσοντολογίου καικλαδολο- 
γίου των θέσεων των Ο.Τ.Α». 

7. Κάθε άλλη απόφαση σχετική με τον Ο. Ε.Υ του Δήμου 
Ηρακλείου Αττικής καταργείται από τη δημοσίευση της 
παρούσας στην Εφημερίδα της Κυβερνήσεως. 

Η δαπάνη που θα προκύψει από τις νέες θέσεις του Ορ¬ 
γανισμού Εσωτερικής Υπηρεσίας καλύπτεται από τα αντί¬ 
στοιχα έσοδα του προϋπολογισμού του Δήμου μας. 

Βεβαιώνεται ότι στον προϋπολογισμό του Δήμου Ηρα¬ 
κλείου Αττικής το έτος 2000 αλλά και των επομένων ετών 
υπάρχει πρόβλεψη για τη μισθοδοσία του προσωπικού 
που προβλέπεται στον Οργανισμό Εσωτ. Υπηρεσίας 
στους Κ.Α. 05-111.1, 15-111.1,45-111.1,40-111.1,021.1, 
15-112.2, 45-112.2, 05-112.1,012.9. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 16 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 




11004 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν. θΐ . 9 γ 
Θ-ΓΠ 3Π: ννθβΓΠ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































